text:
Thomas Jefferson
Ni Thomas Jefferson (Abril 13, 1743 (Abril 2, 1743 O.S.) – Hulio 4, 1826) ket maysa idi nga Amerikano a Nangipatakder nga Ama, ti kangrunaan a nagsurat iti Pannakirangarang ti Panakawaya (1776) ken ti maikatlo a Presidente iti Estados Unidos (1801–1809). Idi rugi ti Amerikano a Rebolusion, Isu ket nagserbi iti Kontinental a Kongreso, a kas pannakabagi ti Virginia ken nagserbi pay a kas ti panawen ti gubat a Gobernador iti Virginia (1779–1781). Kalpasan ti gibus ti gubat, manipud iti tengnga idi 1784 ni Jefferson ket nagserbi a kas maysa adiplomatiko, a naipuesto idiay Paris, tapno makatulong a makitulag kadagiti komersio a tulagan. Idi Mayo 1785, isu ket nagbalin a ti Ministro ti Pransia iti Estados Unidos. Ni ket isu ti immuna a Sekretario iti Estado iti Estados Unidos 1790–1793) a nagserbi babaen ni presidente George Washington. Kalpasan ti panagikkatna iti daytoy nga opisina, a kaduna ti gayyemna a ni James Madison isu ket nagurno sti Demokratiko-Partido Repbulikano. Isu ket nabutosan a kas Bise-Presidente idi 1796, babaen ti kasuppiatna ani John Adams, ni Jefferson a kaduana ni Madison ket nalimed a nagisurat ti Resolusion ti Kentucky ken Virginia, a daytoy ket nangpadas nga agukas kadagiti Ganganaet ken Sedisiona Tignay.
Nabutosan a kas presidente a tinawtawagan ni Jefferson a kas ti Rebolusion iti 1800, immatunanna ti nakapia panagsukat ti bileg, ginatangna ti nawatiwat a Louisiana a Teritorio manipud iti Pransia (1803), ken nangipatulod ti Lewis ken Clark Ekspedision (1804–1806) tapno masukisok ti baro a laud. Ti maikadua a terminona ket adu kadagiti sikor iti taengan, a kas ti napaay a panagliput a tribunal ti dati a Bise Presidente a ni Aaron Burr, ken panagpakaro ti sikor iti Britania. Nga adda ti panakigubat ti Britani akenni Napoleon, isu ket nangipadas kadagit nakarit a panakigubat ti ekonomiko kaniada; nupay kasta, dagiti embargo a lintena ket ad-adu pay a nakadadael ti Amerikano a komersio ken ti ekonomia. Ni Jefferson ket kadawyan a naigatad kadagiti eskolar a panagsukisok a kas maysa kadagiti kalatakan a presidente iti Estados Unidos, urayno manipud idi maika-20 a siglo, adu kadagiti historiador ket umad-adu a dumildillaw para kadagiti pannakpaayna nga agtignay iti domestiko a panagtagabu.[1][2]
A kas daulo ti Panaglawlawag, ni Jefferson ket maysa a erudito a mangisasao ti lima a pagsasao ken naragut idi ti siensia, panagputar, arkitektura, relhion ken pilosopia, ti panagputar a nagniturong kaniana a nagipatakder ti Unibersidad iti Virginia kalpasan ti panagpresidentena. Isu ket nagdaremdem ti buokodna a dakkel a iti maysa a 5,000 hetri a plantasion idiay asideg ti Charlottesville, Virginia, a ninagananna ti Monticello. Bayat nga isu ket saan a maysa nga orador, isu idi ket saan a naumuma nga agsursurat ken nakisinnurat kadagiti makaimpluensia a tattao iti Amerika ken Europa.
Nupay a ni Jefferson ket nagtagikua kadagiti tagabu isu ket agnanayon a nagsuppiat ti panagtagabu iti dagup a abiagna[3] ken naipanunutanna a daytoy ket kasupaditi linlinteg ken masna.[4] Isu ti nagidaulo ti Amerika a panagsuppiat iti sangalubongan a komersio ti panagtagabu, ken nagnayon ti kontra-tagabu nga artikulo iti kasisigud a burador iti Panagirangarang ti Panakawayawaya. A kas ti Presidente, isu ket nagpirma ti [[Tignay a Mangpawil ti Panagimportar dagiti Tagabu] ]idi Marso 2, 1807. Ni Jefferson ket nakibingbingay ti sapasap a panagkita kadagiti panawenna a dagiti Aprikano ket nakapkapsut a puli. A kas paset iti Virginia a napili nga agmulmula ken agmulmul ati tabak, isu ket nagtagikua kadagiti ginasot a tagabu.[5][6] Idi 1820 isu ket napisa a simmuppiat iti Missouri a Kompromiso, nga isu ket nakakitkita iti daytoy a kas maysa a di nasayaat a naipanunutan a maniobra ti politiko a daytoyto ket mangbingay ken mangdangran ti irurumsua ti Kapppon.[7][5] Ni Jefferson ket pribado a nagsagsagaba ti kompatibilidad ti panagtagikua ti tagabu ken dagiti kaumnuan iti Amerikano a Rebolusion.
Kalpasan ti ipupusay ti awanana ti sangapulo ket maysa atawen a ni Martha Jefferson, idi 1782, ni Jefferson ket saanen a nakiassawa; ti panakiaasawana ket nakapataud ti innem nga annak, a dua laeng kadagitoy ti nagbiag ken limmakay. Idi 1802 adda rimmuar a panagpabasol nga isu ti agama kadagiti annak ti ti maysa a tagabuna a ni Sally Heming. Idi 1998, ti DNA a panagsubok ket adda nakapakita a naipadpada a bnagbaetan ti kinaudi nga anak ni Sally Heming ken ti lalakei a linia ti pamilia ni Jefferson. No dagitoy nga annak ket pinutotan babaen ni Jefferson, wenno maysa kadagiti kabagianna, ket nabati a suppiatan dagiti historiador.
Nasapa a biag ken karrer[urnosen | urnosen ti taudan]
Isu ket ti maikatlo kadagiti sangapulo nga annak, Ni Thomas Jefferson ket naipasngay idi Abril 13, 1743 (Abril 2, 1743 O.S.){{#tag:ref|Ti panakaipasngay ken ipupusay ni Thomas Jefferson ket naited nga inususar ti [[kalendario a Gregoriano]. Nga isu ket naipasngay idi ti Britania ken dagiti koloniana ket agususarda pay laeng ti kalendario a Huliano, dagiti kontemporario a rehistro ken panteonna ket nagrehistro a ti panaakaipasngayna ket idi bril 2, 1743.|group="Note"}} iti balay ti pamiliana idiay Shadwell, Kondado ti Goochland , Virginia, a tattan ket paset iti Kondado ti Albemarle.[8] Ti amana ket ni Peter Jefferson, maysa nga agmulmula ken agtagtagabu, ken maysa nga agrimensor.[9] Mabalin nga isu ket nanipud iti Gales a kapuotan, uray no daytoy ket saan pay a nalawlawagan.[10] Ti inana ket ni Jane Randolph, anak a babai ni Isham Randolph,ti maysaa a kapitan ti barko ken sagpaminsan nga agmulmula. Ni Peter ket Jane nagassawada idi 1739.[11] Ni Thomas Jefferson ket bassit laenga nagayayat ken saan a nangikaskaso iti bukodna a kaputotan ken ammona laeng ti kaada ti apongna a lakay manipud iti amana.[10]
Sakbay ti balo a lalaki a ni William Randolph, maya a nabayag a gayyem ni Peter Jefferson, ket pimmusay idi 1745, intudinganna ni Peter a kas ti mangasikaso ken mangtaripato ti Tuckahoe a Plantasion ken mangaywan kadagiti uppat nga annakna. Iti dayta a tawen dagiti Jeffersons ket immalisda idiay Tuckahoe, isu ditoy ti nagatenganda kadagiti simmaruna apito a tawen sakbay a nagsublida idiay Shadwell idi 1752. Ditoy ti nasapa a nakalaglagipan ni Thomas Jefferson, nga isu ket inawawit iti rabaw ti pungan babaen ti maysa a tagabu iti panawen nga iyaalisda idiay Tuckahoe.[12] Ni Peter Jefferson ket pimmusay idi 1757 ken ti estado ti Jefferson ket nabingbingay kadagiti dua nga annak a lalaki ni Peter; ni Thomas kenni Randolph.[13] Ni Thomas ket nakatawid iti agarup a 5,000 acre (2,000 ha; 7.8 sq mi) iti daga, a mairaman ti Monticello ken dagiti agarup a 20-40 a tagabu. Isu nagala ti panagtengngelna iti daytoy a tagikua kalpasan a nagtawen iti 21.[14]
Idi Oktubre 1, 1765, idi ni Jefferson ket nagtawen ti 22, ti bakbaket a kabsatna a babai a ni Jane ket pimmusay iti tawen a 25.[15] Isu ket napan iti nasudi a panagladladingit, nga isu ket naglidliday payen babaen ti panakaawan ti kabsatna a babai a ni Mary, a nakiassawa idin ti adu a napalabas a tawen kenni Thomas Bolling, kenni Martha, nga idi Hulio ket nakiassawa kenni Dabney Carr.[15] Dagitoy dua ket nagtaengda iti pagtaengan ti assawada. Ti ububing laeng a kabsat a babbai ni Jefferson a ni Elizabeth, Lucy, ken ti dua a maladaga, ket ti adda a nabati ti balayda. Nakaala ti panagliwliwana kadagiti ubbing a kakabsatna, ngamin ket saanda a nakaited kaniana kadagiti maipapan ti isip a panagsuppiat a kas dagiti bakbaket a kabsatna.[15] Segun ti historiador a ni Ferling, bayat idi dumakdakkel ni Jefferson ket nagsagsagaba ti tarumpingay ken panakabaybay-an a banag a daytoy ti nagbanagan ti ermitanio a panagbiag idi limmakay.[16]
Dagiti nagibasaran[urnosen | urnosen ti taudan]
- ^ Chernow 2004, p. 589.
- ^ Wood 2006, pp. 95–99.
- ^ Peterson, 1960 p.188
- ^ "Ni Thomas Jefferson ken ti Panagtagabu". Monticello.org. 2010-12-02. Naala idi 2012-05-04.
- ^ a b "Ni Thomas Jefferson ken ti Panagtagabu". Monticello.org. 2010-12-02. Naala idi 2012-05-04.
- ^ Ferling 2000, p. 135.
- ^ Peterson, 1970 pp.995-98
- ^ Malone 1948, p. 3, 430.
- ^ Malone 1948, p. 4.
- ^ a b Malone 1948, pp. 5-6.
- ^ Malone 1948, pp. 13-14.
- ^ Malone 1948, pp. 19-21, 428.
- ^ Malone 1948, pp. 31-33.
- ^ Malone 1948, pp. 437–440 Ti husto a kaadu iti daga ken tagabu a tinawid ni Jefferson ket karkulo laeng. Ti immuna arehistro ni Jefferson a naaramid a maipanggep ti panagtagikua ti tagabu, ket idi 1774, nga isu idi ket nagtagikua ti 41.
- ^ a b c Henry Stephens Randall, Ti biag ni Thomas Jefferson. p 41
- ^ Ferling 2000, pp. 36–37.


c: text/html

text:
Wikipedia:Nagan ti espasio
Ti maysa a nagan ti espasio ti Wikipedia ket dagiti agasmang ti panid ti Wikipedia a ti nagnagan ket mangrugi iti naisangayan a naireserba a balikas a mabigbigan babaen ti sopwer ti MediaWiki (sarunuen babaen ti dua a tuldek). Kas pagarigan, iti nagan ti espasio ti agar-aramat amin dagiti titulo ket mangrugi iti "Agar-aramat:". Iti kaso ti nagan ti espasio ti artikulo (wenno umuna), ti pakaiparangan dagiti artikulo ti ensiklopedia, awan ti naireserba a balikas ken dua a tuldek.
Iti agdama ti Ilokano Wikipedia ket addaan kadagiti 20 a nagan ti espasio: 9 nagnagan ti espasio ti gandat, 9 a maitunos a nagnagan ti espasio tungtunganna, ken 2 a birtual a nagnagan ti espasio. Dagitoy ket nailistada amin iti kahon dita kanawan. Bayat nga agbirbiruk iti Wikipedia, ti listaan dagiti nagan ti espasio ket mabalin a magun-od kadagiti dua a panagpindut:agaramid iti awan linaon a panagbiruk, kalpasanna pinduten ti Napasayaat iti baba ti pagbirukan a kahon. Ti listaan ket mabalin pay a magun-od iti pakasapulan kadagiti agpababa a menu iti, kas pagarigan, Espesial:Prefixindex, Espesial:Allpages, Espesial:Recentchanges, ken Espesial:Contributions.
Dagiti parbo a nagan ti WP para iti Wikipedia, ken WT para iti Wikipedia tungtungan, ket mabalin para iti nagnagan ti panid iti kahon a pagbirukan, ken panagaramid kadagiti silpo, ken panagaramid kadagiti panangiraman. Kitaen ti Parbo a nagnagan dita baba para iti sabali a parbo a nagnagan.
Ti tabla dita kanawan ket mangipakita no ania ti numero a mausar no kayatmo ti agilemmeng kadagiti panid nga adda iti listaan ti bambantayam.
Dagiti linaon
Nagnagan ti espasio ti suheto[urnosen ti taudan]
Dagiti nagan ti espasio ti suheto ti Wikipedia ken dagiti annongda ket nailista dita baba. Maited ti ababa a deskripsion, ngem mabalin a kitaen tisilpo para iti ad-adu pay a pakaammo.
- Nagruna a nagan ti espasio (awan ti pasakbay): aglaon kadagiti amin nga artikulo ti ensiklopedia, dagiti listaan, panagilawlawag a pampanid, ken dagiti baw-ing ti ensiklopedia. Sagpaminsan pay a makunkuna dayta a kas ti "nangruna a nagan ti espasio".
- Espasio ti nagan ti agar-aramat (pasakbay Agar-aramat:): aglaon kadagiti panid ti agar-aramat ken dagiti dadduma pay a panid a pinartuat babaen dagiti agmaymaysa nga agar-aramat para kadagiti bukodda a persinal a panagusar. Dagiti panid babaen iti daytoy a nagan ti espasio ket mabalin pay laeng a makita ken baliwan babaen dagit sabali nga agar-aramat, isu a saan a agikabil kadagiti ania man a sensitibo a datos ditoy. Dagiti parbo a nagan ti espasio: User: ken User talk:
- Nagan ti espasio ti Wikipedia wenno Nagan ti espasio ti Project (pasakbay Wikipedia:): aglaon kadagiti adu a kita ti panid a maikapet iti proyekto ti Wikipedia: pakaammo, aanuroten, dagiti salaysay, dagiti proseso, pagtungtungan,kdpy.. Dagiti parbo a nagan ti espasio: WP: ,WT:, Project: ken Project talk
- Nagan ti espasio ti papeles wenno Nagan ti espasio ti image ken Nagan ti espasio ti file (pasakbay Papeles:): aglaon dagiti panid ti deskripsion ti papaels para iti ladawan, dagiti video wenno dagiti papeles ti audio. Dagitoy met ket addaan iti silpo ti pudno a datos ti papelesle. Dagiti parbo a nagan ti espasio: Image:, File:, Image talk ken File talk,
- Nagan ti espasio ti MediaWiki (pasakbay MediaWiki:): ti nagan ti espasio nga aglaon kadagiti teksto ti interface, kas dagiti silpo ken dagiti mensahe nga agparang kadagiti automatiko a napataud a pampanid. Dagiti panid iti daytoy a nagan ti espasio ket permanente a nasalakniban. Para iti listaan kadagitoy a mensahe, kitaen ti Espesial:AllMessages. (Ti pasakbay ket saan a mapabassit iti "MW" gapu ta ti mw ket maysa a pasakbay ti interwiki.
- Nagan ti espasio ti plantilia (pasakbay Plantilia:): aglaon kadagiti plantilia – dagiti panid a kangrunaan a naikeddeng a mailak-am wenno maisukat kadagiti sabali apanid tapno maisengngat ti pagalagadan a teksto wenno dagiti kahon a kas dagiti infobox ken dagiti pagdaliasatan a kahon. Parbo a nagan ti espasio: Template: ken Template talk:
- Nagan ti espasio ti tulong (pasakbay Tulong:): aglaon kadagiti panid a mangited iti tulong iti panagusar ti Wikipedia ken dagiti sopwerna, para kadagiti agar-aramat ti ensiklopedia ken para kadagiti editor. Parbo a nagan ti espasio: Help: ken Help talk:
- Nagan ti espasio ti kategoria (pasakbay Kategoria:): aglaon kadagiti panid ti kategoria,a mangiparang ti listaan dagiti panid ken dagiti subkategoria a nainayonen iti naisangayan a kategoria, ken ti pagpilian a maipatinayon a teksto. Parbo a nagan ti espasio: Category: ken Category talk:
- Nagan ti espasio ti modulo (pasakbay Modulo:): aglaon kadagiti modulo ti Scribunto – dagiti eskritu ti Lua a mangisayangkat kadagiti espasial apanggep dagiti parser function para iti panagusar kadagiti plantilia, iti labes ti batayan nga agsmang a mairaman iti MediaWiki ken dagiti pagpaatiddogna. Parbo a nagan ti espasio: Module: ken Module talk:
- Nagan ti espasio ti topiko (pasakbay Topic:): ti nagan ti espasio nga us-usaren ti Flow. (agdama a saan amaus-usar)
Ti nagan ti espasio ket sagpaminsan pay a maipangyababaan iti espasio, a kas iti "espasio ti Wikipedia". Ti panid ti suheto ken ti tungtunganna panid ket manporma iti paris.
Ti maysa a parbo a nagan ti nagan ti espasio ket ti nagan ti espasio iti pagsasao nga Ingles. Kas pagarigan, ti WP: ket Wikipedia:, ken isu a ti
[[Wikipedia:Nagan ti panid]] ket mabalin a maipangyababaan iti
[[WP:Nagan ti panid]].
Kitaen ti Parbo a nagnagan dita baba, para iti listaan dagit iparno anagan, a kas ti WT: para iti Wikipedia tungtungan:.
Birtual a nagnagan ti espasio[urnosen ti taudan]
Adda dagiti dua a birtual a nagnagan ti espasio a saan a maibaga kadagiti panid a naipenpen iti database:
Espesial[urnosen ti taudan]
Ti Espesial: a nagan ti espasio ket buklen dagiti panid (makunkuna nga espesial a pampanid) a matonton a pinartuat babaen ti sopwer, kas ti Espesial:RecentChanges. Dagitoy a panid ket kadawyan a mabalin a maisilpo, kas iti [[Espesial:RecentChanges]], malaksid no addaan dagitoy kadagiti parametro. Ti agusar kadagiti parametro, nasken a maited ti napno nga URL a kas maysa nga akinruar a silpo. Kas pagarigan, //ilo.wikipedia.org/w/index.php?title=Espesial:Recentchanges&days=3&limit=10, a mangisubli kadagiti sangapulo a kaudian a balbaliw kadagiti napalabas a tallo nga aldaw.
Mabalinmo ti agpartuat iti baw-ing iti Espesial a panid, ngem ti baw-ing ket saanto nga automatiko a masurot.
Para iti listaan dagiti espesial a panid, kitaen ti Espesial:SpecialPages.
Midia[urnosen ti taudan]
Ti Midia: a nagan ti espasio ket mabalin a mausar a dagus a panangisilpo iti papeles, imbes nga iti panid ti deskripsion ti papeles.
Parbo a nagnagan[urnosen ti taudan]
Ti makita dita baba ket ti automatiko a naduktalan babaen ti Modulo:Panagduktal ti nagan ti espasio a nagnagan ti espasio ken no adda, dagiti parbo a naganda.
Parbo a nagnagan ti tungtungan[urnosen ti taudan]
Ti tabla dita baba ket dagiti parbo a nagan ti espasio ken dagiti parbo a tungtungan ti espasio, dagiti parbo a nagan ti tungtungan ket mabalin laeng iti Ingles a nagan ti tungtungan iti "talk". Amin dagitoy ket sensitibo ti kadakkel ti letra:

robotstxt: allowed

filter: keep


text:
MANIPUD ITI ARCHIVES
Naragsakan ti Ari!
BULAN daydi ti Agosto 1936 iti compound ti Swaziland Royal Kraal. Lepleppas laeng nga impatokar da Robert ken George Nisbet manipud iti sound car dagiti nairekord a musika sa insarunoda dagiti nairekord a palawag ni Kabsat J. F. Rutherford. Naragsakan iti dayta ni Ari Sobhuza II. “Mabainkami,” kinuna ni George, “ta dimi mapatgan ti kiddawna a manggatang iti awitmi a pagpatokaran, plakplaka, ken trompa!”
Nagpadispensar ni Robert ket kinunana a saanda nga ilaklako dagita. Apay? Gapu ta adda sabali a makinkukua. Dinamag ti Ari no asino dayta.
Insungbat ni Robert, “Maysa met laeng nga Ari.” Dinamag ni Sobhuza no ania ti naganna. “Ni Jesu-Kristo, ti Ari ti Pagarian ti Dios,” kinuna ni Robert.
“Talaga a naindaklan nga Ari,” siraraem a binigbig ni Sobhuza. “Diak kayat nga alaen ti aniaman a kukuana.”
Insurat ni Robert: ‘Bilibak unay iti kababalin ti Panguluen, ni Ari Sobhuza. Nalaing nga ag-Ingles ngem saan a naparammag wenno napangas. Prangka met ken nalaka a kasarsarita. Nagsaritakami iti opisinana iti agarup 45 a minuto, bayat nga agpatpatokar met ni George iti musika iti ruar.
‘Kamalmanna,’ intuloy ni Robert, ‘bimmisitakami iti The Swazi National School ket naaddaankami iti makapainteres unay a kapadasan. Kinasabaanmi ti prinsipal, ket dimngeg a naimbag. Idi imbagami a kayatmi nga ipangngeg dagiti recordings iti intero nga eskuelaan, naragsakan ket pinaummongna ti agarup 100 nga estudiante nga agdalupisakda iti karuotan tapno dumngegda. Naibaga kadakami nga iti dayta a hayskul, maisursuro kadagiti agtutubo a lallaki ti agrikultura, panag-garden, panagkarpintero, panagbangon, Ingles, ken aritmetika; maisuro met kadagiti estudiante a babbai ti panagaywan iti masakit, panangasikaso iti pagtaengan, ken dadduma pay a napapateg a trabaho.’ Ti lola ti Panguluen ti nangipasdek iti dayta nga eskuelaan. *
Tawen 1933 idi rugian ni Ari Sobhuza ti dumngeg kadagiti payunir a bumisbisita iti Royal Kraal. Iti maysa a gundaway, inummongna pay ketdi dagiti 100 a mannakigubat a bodyguard-na tapno denggenda ti nairekord a mensahe ti Pagarian. Nagsuskribe kadagiti magasintayo ken immawat kadagiti literaturatayo. Idi agangay, gistay kompleton ti koleksion ti Ari kadagiti literaturatayo! Maysa pay, indulinna dagita uray iparparit ti gobierno ti Britania dagiti literaturatayo bayat ti Gubat Sangalubongan II.
Intultuloy a pasangbayen ni Ari Sobhuza II dagiti Saksi iti Royal Kraal iti Lobamba. Nangayab pay ketdi kadagiti ministro ti relihion tapno dumngegda kadagiti palawag a naibatay iti Biblia. Iti naminsan, bayat nga inlawlawag ti maysa a Saksi nga agnagan Helvie Mashazi ti Mateo kapitulo 23, nakaunget ti maysa a grupo dagiti ministro ket timmakderda tapno pilitenda a pagtugawen. Ngem bimmallaet ti Ari, ket imbagana nga ituloy laeng ni Kabsat Mashazi ti agsao. Imbaga pay ti Ari nga isurat dagiti agdengdengngeg ti amin a teksto a madakamat iti palawag!
Iti sabali a gundaway, kalpasan a nangngegan ti uppat a ministro ti relihion ti palawag ti maysa a payunir, binallikidda dagiti kuelioda sada kinuna: “Saankamin a ministro no di ket Saksi ni Jehova-kamin.” Kalpasanna, dinamagda iti payunir no adda aniaman nga awitna a libro a kas kadagiti kukua ti Panguluen.
Manipud dekada ‘30 agingga iti ipapatayna idi 1982, ti Panguluen rinaemna dagiti Saksi ni Jehova ket saanna nga impalubos a maidadanesda gapu iti saanda a panangannurot kadagiti ritual dagiti Swazi. Adda ngarud panggapuan dagiti Saksi nga agyaman kenkuana, ket naladingitanda iti ipapatayna.
Iti rugi ti 2013, adda nasurok a 3,000 a manangiwaragawag iti Pagarian iti Swaziland. Iti nasurok a maysa a milion a populasion dayta a pagilian, adda 1 nga agibumbunannag iti kada 384 nga indibidual. Adda nasurok a 260 a nagagaget a payunir iti 90 a kongregasion, ket 7,496 ti timmabuno iti Memorial idi 2012. Nalawag nga adu pay ti mabalin nga umawat iti kinapudno. Talaga a nagdakkel ti naitulong dagiti immuna nga ibibisita idiay Swaziland idi dekada ‘30.—Manipud iti archives-tayo iti South Africa.
^ par. 8 The Golden Age, Hunio 30, 1937, panid 629.


text:
ISUROYO DAGITI ANNAKYO
Ania ti Masursurotayo iti Maysa a Kriminal?
Ti kriminal a tuktukoyentayo ket ti kasarsarita ni Jesus a makita iti ladawan. Pagbabbabawyan ti kriminal ti dakes a naaramidna. Kiniddawna ken Jesus: “Laglagipennak inton makagtengka iti pagariam.” Kas makitam iti ladawan, makisarsarita ni Jesus iti daytoy a kriminal. Ammom kadi ti imbaga kenkuana ni Jesus?— * Ikarkari kenkuana ni Jesus: “Pudno ibagak kenka ita nga aldaw, makikaduakanto kaniak idiay Paraiso.”
Panagkunam, anianto ti kasasaad dayta a Paraiso?— Tapno maammuanta ti umiso a sungbat, pagsaritaanta ti Paraiso nga inaramid ti Dios para iti immuna a lalaki ken babai, da Adan ken Eva. Sadino ti ayan dayta a Paraiso? Idiay kadi langit, wenno ditoy daga?—
Umiso ti sungbatmo no kunam a ditoy daga. Isu a no ibagatayo nga adda ti kriminal “idiay Paraiso,” panunotentayo nga agbiag ditoy daga inton agbalin dayta a paraiso. Anianto ngata ti itsura ti Paraiso?— Ammuenta.
Kalpasan a pinarsua ni Jehova a Dios ti immuna nga agassawa a da Adan ken Eva, kuna ti Biblia nga inkabilna ida iti paraiso ditoy daga. Naawagan dayta iti “minuyongan [hardin] iti Eden.” Ammom kadi no kasano kapintas idi ti hardin ti Eden?— Sigurado a nakapimpintas a pagnaedan ngem iti aniaman a lugar a makita ita!
Panagkunam kaduanto kadi ni Jesus ditoy daga ti kriminal a nagbabawi?— Saan, kas Ari, addanto ni Jesus idiay langit a mangituray iti Paraiso a daga. Ti pannakikadua ni Jesus iti kriminal kaipapananna a pagungarennanto iti Paraiso a daga ken siguraduenna a maipaay ti kasapulanna. Ngem apay nga ipalubos ni Jesus nga agbiag ti kriminal iti Paraiso?— Pagsaritaanta dayta.
Pudno a dakes ti inaramid daytoy a kriminal. Ngem kasta met ti inaramid ti adu a tattao a nagbiag ditoy daga. Nupay kasta, kaaduan kadakuada ti nagaramid iti dakes gapu ta saanda a pulos a naammuan ti maipapan ken Jehova ken ti kayatna nga aramidenda.
Isu a dagita a tattao, agraman ti kinasarita ni Jesus a naibitay a kriminal, mapagungarto iti Paraiso ditoy daga. Maisuronto kadakuada ti pagayatan ti Dios. Iti kasta, maipakitada no talaga nga ay-ayatenda ni Jehova.
Ammom kadi no kasanoda a maipakita dayta?— Babaen ti panangaramidda iti pagayatan ti Dios. Nagsayaat la ketdi ti agbiagto iti Paraiso ken makikadua a kanayon kadagiti mangay-ayat ken Jehova ken iti padada a tao!
Basaem iti Bibliam
^ par. 3 No adda kaduam nga ubing, ti uged ket palagip nga agsardengka ken paregtaem nga ibagana ti naawatanna.


text:
Dagiti taudan ti libro
Daytoy a panid ket mangisilpo kadagiti katologo ti biblioteka, kadagiti aglaklako iti liblibro, ken dagiti sabali pay a taudan ti liblibro ken pakabaelanna ti panagusar ti panagbiruk ti ISBN 9780195338942. No nakadanonka ditoy iti panagpindut iti numero a silpo ti ISBN kadagiti panid ti Wikipedia, kitaen dita baba (dagiti adda suratna a "Biruken daytoy a libro") biruken ti kayat a libro babaen ti panagusar ti numero ti SBN. Ikabil ti numero ti ISBN iti Porma ti panagbiruk ti ISBN tapno mabaliwan dagita silpo dita baba.
Palagip: Ti numero ket mangrugi kalpasan ti kolon ti numero nga "ISBN-10:" wenno "ISBN-13:".
Online a teksto
- Biruken daytoy a libro iti database ti Google online
- Biruken daytoy a libro iti Amazon.com (wenno .ca, .cn, .de, .fr, .it, .jp, .uk)
Filipinas
- Biruken daytoy a libro iti katologo ti Universidad ti Filipinas
- Biruken daytoy a libro iti katologo ti Filipinas Heritage Library
- Biruken daytoy a libro iti katologo ti LibraryLink Website
- Biruken daytoy a libro iti katologo ti Philippine E-Lib Portal
- Biruken daytoy a libro iti katologo ti Filipiniana.net
Dagiti aglaklako ti liblibro iti online
- Biruken daytoy a libro iti Amazon.com (or .ca, .cn, .de, .fr, .jp, wenno .uk)
- Biruken daytoy a libro iti Angus & Robertson in Australia
- Biruken daytoy a libro iti Barnes & Noble
- Biruken daytoy a libro iti Better World Books
- Biruken daytoy a libro iti BibliOZ
- Biruken daytoy a libro iti The Book Depository Free Worldwide Delivery
- Biruken daytoy a libro iti BookRenter.com
- Biruken daytoy a libro iti Books-A-Million
- Biruken daytoy a libro iti Borders Books
- Biruken daytoy a libro iti Chapters.indigo.ca
- Biruken daytoy a libro iti Dymocks iti Australia
- Biruken daytoy a libro iti eBay
- Biroken daytoy a libro iti Fishpond (Australia ken Baro a Selanda)
- Biruken daytoy a libro iti GreenTextbooks.org
- Biruken daytoy a libro iti Guardian Unlimited
- Biruken daytoy a libro iti Half.com
- Biruken daytoy a libro iti Livraria Cultura iti Brasil
- Biruken daytoy a libro iti MPH Bookstore Malaysia
- Biruken daytoy a libro iti Melbourne University Bookshop (Australia)
- Biruken daytoy a libro iti National Bookstore
- Biruken daytoy a libro iti Play.com
- Biruken daytoy a libro iti Powell's Books
- Biruken daytoy a libro iti Rediff.com
- Biruken daytoy a libro iti Strand Book Store (nausaren - NYC)
- Biruken daytoy a libro iti Waterstones
- Biruken daytoy a libro iti Flipkart


text:
Pagsasao a Bulgaro
Ti Bulgaro[3] (бълrapckи eзиk, panangibalikas [ˈbɤ̞ɫɡɐrski ɛˈzik]) ket pagsasao nga Indo-Europeano, a kameng ti Akin-abagatan a sanga ti pamilia ti pagsasao ti Eslabo.
Ti Bulgaro, a kakuyogna ti asideg a kabagianna a pagsasao a Macedonio (naurnong a mangporma iti sasao ti Akin-daya nga Abagatan nga Eslabo), ket addaan kadagiti nadumaduma a pannakailasin a mangigiddiat daytoy kadagiti sabali a Sassao nga Eslabo: dagiti panagbalbaliw ket mairaman ti pannakaikkat ti gramatikal a kaso, ti panagdur-as iti suldong a depinitibo nga artikulo (kitaen ti pagsasao a lugar ti Balkan), ken ti kaawan ti berbo nga inpinitibo, ngem mangitalinaay ken addaan ti ad-adu a panagdur-as ti Proto-Eslabo a sistema ti berbo. Dagiti nadumaduma nga ebidensial a berbo ket adda tapno mangiyebkas ti saan a nasaksian, maibaga manen, ken ti madudua a tignay.
Idi naibatay ti 2011 senso, ti Ethnologue ket kinarkulona a ti Bulgaro ket insasao a kas patneng a pagsasao babaen dagiti 6.8 a riwriw a tattao.[1] Idi 1999, ti World Almanac ket kinarkulona iti 9 a riwriw.[4]
Dagiti nagibasaranUrnosen
- ^ a b Bulgaro iti Ethnologue (maika-17 nga ed., 2013)
- ^ Linteg ti Ukrania "Kadagiti Pamunganayan ti Annuroten ti Pagsasao ti Estado, Artikulo 7, paset 2 (iti Ukraniano)
- ^ Rubino, Carl Ralph Galvez (2000). "Bulgaro". Ilocano Dictionary and Grammar: Ilocano-English, English-Ilocano. University of Hawaiʻi Press. p. 129. ISBN 978-0-8248-2088-6.
- ^ UCLA Center for World Languages - UCLA International Institute, Bulgarian.
Dagiti akinruar a silpoUrnosen
Midia a mainaig iti Pagsasao a Bulgaro iti Wikimedia Commons


text:
Saturno
Ti Saturno ti maika-6 a planeta iti sistema a solar.
Dagiti nagibasaranUrnosen
- ^ Dagiti orbital nga elemento ket mangitudo iti barisentro iti Saturno a sistema ket dagitoy agdagdagos nga oskulador a kuenta iti apag-isu a J2000 a panawen. Ti barisentro a kuantidad ket naited gapu ti, paggiddiatan ti panetario a sentro, saanda a mapadasan kadagiti makita a panagbalbaliw ti tunggal maysa nga aldaw manipud ti panaggunay dagiti bulbulan.
- ^ a b c d e f g h Mangitudo ti agpang iti 1 a baras ti tangatang a presion


text:
Ania ti Kuna ti Biblia Maipapan iti Panangted?
Sungbat ti Biblia
Iparparegta ti Biblia ti sibubulos a panangted nga addaan iti umiso a motibo. Ipakita dayta a saan laeng a ti umawat ti magunggonaan no di pay ket ti mangted. (Proverbio 11:25; Lucas 6:38) Kinuna ni Jesus: “Naragragsak ti mangted ngem ti umawat.”—Aramid 20:35.
Kaano a makagunggona ti panangted?
Makagunggona ti panangted no sibubulos dayta. Kuna ti Biblia: “Aramiden koma ti tunggal maysa ti inkeddeng ti pusona, a saan nga agkedked wenno mapilpilit, ta ay-ayaten ti Dios ti naragsak a mangted.”—2 Corinto 9:7, footnote.
Ti naimpusuan a panangted ket paset ti “relihion” nga anamongan ti Dios. (Santiago 1:27, footnote) Ti tao a sibubulos a mangted iti kasapulan ti dadduma ket makipagtrabtrabaho iti Dios, a mangibilang iti panangted kas utangna. (Proverbio 19:17) Isursuro ti Biblia a subadanto ti Dios ti nangted.—Lucas 14:12-14.
Kaano a saan nga umiso ti panangted?
No addaan dayta iti managimbubukodan a motibo. Kas pagarigan:
Tapno agpalastog.—Mateo 6:2.
Tapno umawat iti kasukat.—Lucas 14:12-14.
Tapno gatangen ti pannakaisalakan.—Salmo 49:6, 7.
No suportaran daytoy dagiti aramid wenno kababalin a kagura ti Dios. Kas pagarigan, saan a nasayaat no ikkantayo iti kuarta ti maysa a tao tapno usarenna nga agsugal, agdroga, wenno aginum. (1 Corinto 6:9, 10; 2 Corinto 7:1) Kasta met, saan a nasayaat no mangtedtayo iti maysa a tao a makabael a mangsuporta iti bagina ngem dina kayat ti agtrabaho.—2 Tesalonica 3:10.
No mabaybay-an ti maysa ti responsabilidadna nga inted ti Dios. Isursuro ti Biblia a masapul nga ipaay dagiti ulo ti pamilia ti kasapulan ti pamiliada. (1 Timoteo 5:8) Saan nga umiso no ti ulo ti pamilia ket mangted a sibubuslon iti dadduma ngem mabaybay-anna met ti pamiliana. Kasta met, kinondenar ni Jesus dagiti saan a mangipaay iti kasapulan dagiti nataenganen a nagannakda nga ibagbagada a dagiti sanikuada ket ‘naikarin nga itedda iti Dios.’—Marcos 7:9-13.


text:
LEKSION 24
Paggapgapuan ti Pondo Para iti Sangalubongan a Trabahomi?
Kada tawen, agipabpablaak ken agiwarwaras ti organisasionmi iti ginasut a milion a Biblia ken dadduma pay a publikasion nga awan bayadna. Agibangbangon ken agmanmantenerkami kadagiti Kingdom Hall ken sanga nga opisina. Supsuportaranmi ti rinibu a Bethelite ken misionero, ken tumultulongkami no adda didigra. Isu a nalabit pampanunotem, ‘Paggapgapuan ngata ti pondoda?’
Saankami a mangal-ala iti apagkapullo, agpabpabayad, wenno agkolkolekta. Nupay dakkel ti magasto iti panangsuportarmi iti trabaho a panangasaba, saankami nga agur-ur-or iti kuarta. Nasurok a 100 a tawenen ti napalabas, kinuna ti maikadua a ruar ti magasin a Pagwanawanan a patienmi a supsuportaran ni Jehova ti trabahomi isu a “pulos a [saankaminto] a dumawat wenno agpakaasi iti tulong ti tao”—ket talaga a saanmi nga inaramid dayta!—Mateo 10:8.
Dagiti aktibidadmi ket supsuportaran ti boluntario a donasion. Adu ti mangap-apresiar iti trabahomi a panangisuro iti Biblia ken mangmangtedda iti donasion. Uray dagiti Saksi a mismo, maragsakanda a mangusar iti panawen, pigsa, kuarta, ken dadduma pay a sanikuada tapno maaramid ti pagayatan ti Dios iti intero a daga. (1 Cronicas 29:9) Kadagiti Kingdom Hall, asamblea, ken kombensionmi, adda dagiti kahon a pagitinnagan iti kontribusion ti amin a mayat a mangted iti donasion. Mabalin met ti mangted iti donasion babaen ti website-mi a jw.org. Kaaduanna, dagiti donasion ket inted dagiti saan a baknang, a kas iti inaramid ti napanglaw a balo nga inapresiar unay ni Jesus gapu ta nangipisok iti dua a sinsilio a bassit ti pategna iti pagitinnagan ti kontribusion ti templo. (Lucas 21:1-4) No kasta, mabalin a regular a “mangilasin” ti maysa a tao iti itedna a donasion sigun iti “inkeddeng ti pusona.”—1 Corinto 16:2; 2 Corinto 9:7.
Kombinsidokami nga itultuloy ni Jehova a tignayen ti puso dagidiay mayat a ‘mangpadayaw kenkuana iti napateg a bambanagda’ kas panangsuportar iti trabaho ti Pagarian tapno maibanag ti pagayatanna.—Proverbio 3:9.
Ania ti nakaidumaan ti organisasionmi iti dadduma a relihion?
Ania ti pakaus-usaran dagiti boluntario a kontribusion?


text: 57 Daydiay met laeng nalinteg napukaw,+ ngem awan ti mangipappapuso iti dayta.+ Ket dagiti tattao ti naayat a kinamanangngaasi maur-urnongda kadagiti natay,+ bayat nga awan ti makailasin a gapu iti didigra a daydiay nalinteg naalada a naipanaw.+2 Isu sumrek iti talna;+ aginanada+ kadagiti pagiddaanda,+ tunggal maysa a magmagna a sililinteg.+3 “No maipapan kadakayo, umasidegkayo ditoy,+ dakayo nga annak ti managpadles a babai,+ ti bin-i ti mannakikamalala a tao ken ti babai nga agbalangkantis:+4 Siasino aya ti pagraragsakanyo?+ Maibusor iti siasino nga ingangngangayo a naimbag ti ngiwat, nga idildilatyo ti dila?+ Saan kadi a dakayo ti annak ti salungasing, ti bin-i ti kinaulbod,+5 dagidiay mangsulsulbog nga aggartem iti tengnga dagiti dadakkel a kayo,+ iti sirok ti tunggal nabaludbod a kayo,+ a manggudgudas kadagiti ubbing iti naapres a gingginget iti sirok dagiti lengngan ti napasdok a batbato?+6 “Kadagiti napalanas a bato ti naapres a ginget isu ti bingaymo.+ Isuda—isuda idi ti pannaka-bunotmo.+ Mainayon pay, kadakuada nangibukbokka iti daton nga inumen,+ nangidatonka iti sagut. Kadagitoy a banag liwliwaekto aya ti bagik?+7 Iti rabaw ti bantay a nangato ken nabayog insaadmo ti pagiddaam.+ Sadiay met simmang-atka a mangidaton iti sakripisio.+8 Ket iti likudan ti ruangan ken ti bautek ti ridaw insaadmo ti pakalaglagipam.+ Ta linukasam ta bagim ket simmang-atka a naisina kaniak; pinalawam ti pagiddaam.+ Ket maipaay kenka namatalgedka kadakuada iti tulag. Inayatmo ti maysa a pagiddaan a kaduam ida.+ Ti mabagbagi ti lalaki nakitam.9 Ket simmalogka nga agturong ken Melec nga addaanka iti lana, ken pinawpawadwadmo dagiti sapsapom.+ Ket nagtultuloyka a nagibaon kadagiti babaonem iti adayo, iti kasta imbabam ti bambanag agingga iti Sheol.+10 Iti kaadu ti daldalanmo nagbannogka.+ Saanmo a kinuna, ‘Awan pangnamnamaan!’ Nasarakam ti pannakaisubli ti bukodmo a bileg.+ Dayta ti makagapu a saanka a napaksuyan.+11 “Iti siasino a naaliawka ken nangrugika nga agbuteng,+ iti kasta nagulbodka?+ Ngem saan a siak daydiay nalagipmo.+ Awan ti impapusom.+ Saanak aya a nagtalinaed a siuulimek ken nagilemmeng iti bambanag?+ Gapuna saanka a nagbuteng uray kaniak.+12 Siak isaritakto ti kinalintegmo+ ken ti ar-aramidmo,+ a saandakanto a magunggonaan.+13 Inton agpukkawka maipaay iti tulong saandakanto nga ispalen dagiti inummongmo a banag,+ no di ket ti angin ipanawnanto amin ida a mismo.+ Ti sang-aw ipanawnanto ida, ngem daydiay agkamang kaniak+ tawidennanto ti daga ket tagikuaennanto ti nasantuan a bantayko.+14 Ket sigurado a kunaento ti maysa, ‘Gaburanyo, gaburanyo! Wayaanyo ti dalan.+ Ikkatenyo ti aniaman a tubeng iti dalan ti ilik.’”+15 Ta daytoy ti kinuna Daydiay Nangato ken Natan-ok,+ nga agtataeng iti agnanayon+ ket ti naganna nasantuan:+ “Iti nangato ken iti nasantuan a disso isu ti pagtaengak,+ kasta met iti daydiay nailupitlupit ken napakumbaba ti espirituna,+ tapno paungarek ti espiritu dagidiay napakumbaba ken tapno paungarek ti puso dagidiay mailupitlupit.+16 Ta saanto nga agingga iti tiempo a di nakedngan a makisupiatak, wenno uray iti agnanayon nga agrurodakto;+ ta gapu kaniak ti met laeng espiritu kumapsut,+ uray dagiti agang-anges a parsua nga inaramidko a mismo.+17 “Gapu iti di kinaumiso ti nakillo a gunggonana+ nagrurodak, ket isu kinabilko, nga inlingedko ti rupak,+ bayat a marurodak idi. Ngem isu nagtultuloy a nagna kas maysa a managlikud+ maitunos iti dana ti pusona.18 Nakitak ti mismo a daldalanna; ket rinugiak a paimbagen+ ken iturong+ ken subadan iti liwliwa+ ken dagidiay agledleddaang a tattaona.”+19 “Parsuaek ti bunga dagiti bibig.+ Addanto agtultuloy a talna iti daydiay nga adayo ken iti daydiay nga asideg,”+ kinuna ni Jehova, “ket isu paimbagekto.”+20 “Ngem dagiti nadangkes kaslada iti baybay a maipalpallayog, no saan a makapaglinak, a ti dandanumna mangipurpuruakda iti ruot ti baybay ken pitak.21 Awan ti talna,” kinuna ti Diosko, “kadagidiay nadangkes.”+


text:
Isla Balabac
Ti Isla Balabac ket ti akin-abagatan unay nga isla ti probinsia ti Palawan iti Filipinas, daytoy ket agarup laeng a 50 kilometro (31 mi) iti amianan manipud iti Sabah, Malaysia, iti ballasiw ti Lingsat Balabac.
Iti administratibo, ti isla ket mangporma ti nangruna a parte ti ili ti Balabac ken nabingbingay kadagiti 14 a baranggay (dagiti sabali nag 6 a baranggay ti ili ket addada kadagiti sabali nga asideg nga isla):
Ti Isla Balabac ket pagtaengan dagiti nadumaduma nga endemiko a sebbangan. Daytoy ket pagtaengan dagiti billit a kas ti kolordapo nga imperial a pagaw (Ducula pickeringii), cockatoo ti Filipinas (Cacatua haematuropygia), blue-headed racket-tail (Prioniturus platenae), ken ti Kalaw ti Palawan (Anthracoceros marchei). Ti marabutit nga ugsa ti Filipinas, ken dagiti subsebbangan ti kalatakan a marabutit nga ugsa (Tragulus napu) ket mabirukan laeng iti daytoy nga isla.
Dagiti Molbog, ti grupo ti etnolingguistiko a Muslim, ket naikonsentradoda iti daytoy nga isla. Ti pagbiaganda ket mairaman ti panagtalon, panagkalap, panagsinnukat ken panagtagilako kadagiti kaaruba a sentro ti pagtagilakuan ti Mapun ken Sabah.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
- Datos ti heograpia a mainaig iti Isla Balabac iti OpenStreetMap


text:
Mainaig a sinuksukatan
Mangikabil iti maysa a nagan ti panid tapno makita dagiti panagbaliw kadagiti naisilpo a panid wenno iti dayta a panid. (Tapno makita dagiti kameng iti maysa a kategoria, ikabil ti Kategoria:Nagan ti kategoria). Dagiti panagbaliw kadagiti panid iti Listaan ti bambantayam ket addada iti napuskol.
- B
- Daytoy a panagurnos ket nakapartuat iti baro a panid (kitaen pay ti listaan ti baro a pampanid)
- m
- Daytoy ket bassit a panagurnos
- b
- Daytoy a panagurnos ket inaramid babaen ti bot
- D
- Urnos ti Wikidata
- (±123)
- Ti panagbaliw ti kadakkel ti panid babaen ti bilang dagiti byte
19 Oktubre 2019
- Modulo:Navbox; 23:04 +68 Lam-ang Tungtungan aramid nagsimpa
18 Oktubre 2019
- Kazuo Ishiguro; 22:39 0 Lam-ang Tungtungan aramid Nagsimpa iti panangiletra/gramatika
- Kazuo Ishiguro; 22:37 -2 Lam-ang Tungtungan aramid Nagsimpa iti panangiletra/gramatika
15 Oktubre 2019
- Odysseas Elytis; 05:10 +7 Lam-ang Tungtungan aramid Nagsimpa iti panangiletra/gramatika


text:
Bagac, Bataan
Ti Bagac ket maysa a maika-3 a klase nga ili iti probinsia ti Bataan iti Filipinas.
Dagiti linaon
Dagiti baranggay[urnosen | urnosen ti taudan]
Ti Bagac ket nabingbingay a politikal iti 14 a barbaranggay.[2]
- Bagumbayan (Poblacion)
- Banawang
- Binuangan
- Binukawan
- Ibaba
- Ibis
- Pag-asa (Wawa-Sibacan)
- Parang
- Paysawan
- Quinawan
- San Antonio
- Saysain
- Tabing-Ilog (Poblacion)
- Atilano L. Ricardo
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Bataan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Bataan". Datos ti Populasion ti Ili. Dibision ti Panagsukisok ti LWUA. Naala idi 8 Agosto 2014.
Dagiti akinruar a silpo[urnosen | urnosen ti taudan]
Midia a mainaig iti Bagac, Bataan iti Wikimedia Commons
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)
- Sapasap a Paammo ti Bagac Bataan


text:
NO ANIA TI KUNA TI BIBLIA
Ti Mesias
Impakauna ti Biblia nga umay ti Mesias ditoy daga tapno isalakanna ti tattao manipud sakit, rigat, ken ipapatay. Ni Jesu-Kristo kadi dayta?
Kasano a mailasin dagiti tattao ti Mesias?
Sigun kadagiti padto ti Biblia, umay ti Mesias, wenno Kristo, iti dua nga agduma nga akem nga itungpalna iti aginnadayo ken agduma a tiempo. * Iti umuna nga akemna, isu ket agbalin a tao. Tapno silalawag a mailasin dagiti tattao, impakauna dagiti mannurat iti Biblia ti adu a detalye maipapan iti biag ken ministeriona. Kinapudnona, “ti panangsaksi ken Jesus” ti kangrunaan a panggep dagiti padto ti Biblia.—Apocalipsis 19:10.
Idi tao ni Jesus, bassit laeng dagiti inaramidna no ikompara kadagiti aramidennanto iti intero a lubong kas mannakabalin nga espiritu a parsua
TI KUNA TI BIBLIA
Ti Mesias ket . . .
Kaputotan ni Ari David.—Isaias 9:7; Lucas 3:23-31. *
Mayanak iti ili ti Betlehem.—Mikias 5:2; Lucas 2:4-7.
Napakumbaba a mangipakaammo iti “naimbag a damag.”—Isaias 61:1; Lucas 4:43.
Maumsi ken maibilang nga awan patpategna.—Isaias 53:3; Mateo 26:67, 68.
Maliputan iti 30 a kapisi a pirak.—Zacarias 11:12, 13; Mateo 26:14, 15.
Agulimek iti sanguanan dagiti mangak-akusar bayat ti di nainkalintegan a panangkondenarda kenkuana a matay.—Isaias 53:6, 7; Mateo 27:12-14.
Maisakripisio kas “kordero” a mangikkat iti basol tapno maaddaan dagiti tattao iti nadalus a takder iti Dios.—Isaias 53:7; Juan 1:29, 34, 36.
Mapapatay nga awan matukkol a tulangna.—Salmo 34:20; Juan 19:33, 36.
Maitanem iti denna dagiti nabaknang.—Isaias 53:9; Mateo 27:57-60.
Mapagungar iti maikatlo nga aldaw.—Mateo 16:21; 28:5-7.
Amin dagita ken adu pay a padto ket natungpal ken Jesus. Pinaimbagna pay dagiti masakit ken pinagungarna dagiti natay. Saanna la ngarud a pinaneknekan nga isu ti Mesias. Nangipaay pay iti nabileg a pangibatayan tapno agtalektayo a matungpal dagiti kari ti Biblia ken aramidennanto dagita iti intero a lubong. (Lucas 7:21-23; Apocalipsis 21:3, 4) Kalpasan a napagungar ni Jesus, nagtugaw iti ‘makannawan’ ti Dios nga agur-uray iti tiempo tapno iringpasna ti akemna kas Mesias.—Salmo 110:1-6.
“Inton dumteng ti Kristo, agaramidto kadi iti ad-adu a pagilasinan ngem iti naaramid daytoy a tao?”—Juan 7:31.
Kasano nga iringpas ti Mesias ti akemna?
Namnamaen dagiti Judio idi kaaldawan ni Jesus a wayawayaan ida ti Mesias manipud iti panagturay ti Roma ken iturayanna ti naisubli a pagarian ti Israel. (Aramid 1:6) Idi laengen agangay a naawatan dagiti Judio a pasurot ni Jesus nga idiay langit nga iringpasna ti akemna kas mannakabalin nga espiritu a parsua a naikkan iti nagdakkel nga autoridad.—Mateo 28:18.
TI KUNA TI BIBLIA
Iti maikadua nga akemna, ti Mesias ti . . .
Agturay kas Ari ti Pagarian ti Dios, maysa a sangalubongan a gobierno.—Daniel 7:13, 14; Apocalipsis 11:15.
Agbalin a bendision iti amin a mangipakita iti pammati kenkuana.—Genesis 22:17, 18; Salmo 72:7, 8.
‘Mangkigtot iti adu a nasion’ ken kadagiti mangiturturay kadagita inton dadaelenna ida gapu iti ibubusorda kenkuana.—Isaias 52:15; Apocalipsis 19:19, 20.
Mangisalakan iti “dakkel a bunggoy” dagiti nalinteg a tattao iti amin a nasion tapno agturongda iti natalna a baro a lubong.—Apocalipsis 7:9, 10, 13-17.
Kaduanto ni Jehova a Dios a mangpagungar kadagiti natay nga agnaed iti Paraiso a daga.—Lucas 23:43; Juan 5:21, 28, 29.
Mangisuro kadagiti iturayanna no kasanoda nga agbiag a sitatalna.—Isaias 11:1, 2, 9, 10.
Mangikkat iti basol, ti talaga a makagapu iti sakit ken ipapatay.—Juan 1:29; Roma 5:12.
Mangdadael kamaudiananna, iti amin nga aramid ni Satanas ken pagkaykaysaenna ti amin a tattao nga agpasakup iti turay ni Jehova a Dios.—1 Corinto 15:25-28; 1 Juan 3:8.
Tinungpalen ni Jesus ti umuna nga akemna kas Mesias. Iringpasnanto pay ti maikadua nga akemna. Isu nga ad-adalen a naimbag dagiti masirib ti maipapan ken Jesus, ngamin kinunana: “Siak ti dalan ken ti kinapudno ken ti biag.”—Juan 14:6.
“Iti al-aldawna agtubonto daydiay nalinteg, ken ti kinaruay ti talna agingga nga awanen ti bulan. Ket maaddaanto kadagiti masaksakupan . . . agingga kadagiti ungto ti daga.”—Salmo 72:7, 8.


text:
Agosto 27–Septiembre 2
LUCAS 23-24
Kanta 130 ken Kararag
Panglukat a Sasao (3 min. wenno awan pay)
GAMENG MANIPUD ITI SAO TI DIOS
“Sisasagana a Mamakawan”: (10 min.)
Lu 23:34—Pinakawan ni Jesus dagiti Romano a soldado a nangilansa kenkuana (cl 297 ¶16)
Lu 23:43—Pinakawan ni Jesus ti maysa a kriminal (g 2/08 11 ¶5-6)
Lu 24:34—Pinakawan ni Jesus ni Pedro (cl 297-298 ¶17-18)
-
Panagkali iti Naespirituan a Gameng: (8 min.)
Lu 23:31—Ania ti mabalin a tuktukoyen ni Jesus iti daytoy a teksto? (“no naata ti kayo, . . . no nagango dayta” study note iti Lu 23:31, mwbr18.08—nwtsty)
Lu 23:33—Ania ti natakuatan ti arkeolohia a mangpaneknek a mabalin a nausar dagiti lansa iti panangpapatay kadagiti tattao a mailansa iti kayo? (“Lansa iti Tulang ti Mukod” media iti Lu 23:33, mwbr18.08—nwtsty)
Ania ti nasursuroyo maipapan ken Jehova iti panagbasa iti Biblia ita a lawas?
Ania pay dagiti nasarakanyo a naespirituan a gameng iti panagbasa iti Biblia ita a lawas?
-
Panagbasa iti Biblia: (4 min. wenno awan pay) Lu 23:1-16
AGBALIN A MAS EPEKTIBO ITI MINISTERIO
Maikadua a Panagsarungkar: (3 min. wenno awan pay) Irugi babaen ti pagtuladan iti pannakisarita. Kalpasanna, mangitukon iti publikasion iti Toolbox iti Panangisuro a maibagay iti kasasaad ti bumalay.
Maikatlo a Panagsarungkar: (3 min. wenno awan pay) Mangpili iti teksto nga usaren ken mangitukon iti publikasion a pagadalan.
Panangyadal iti Biblia: (6 min. wenno awan pay) fg leksion 4 ¶3-4
PANAGBIAG KAS KRISTIANO
“Natay Met ni Jesus Para iti Kabsatmo”: (15 min.) Pagsasaritaan. Ipabuya ti video nga Agbalin a Nasaysayaat a Kristiano!
Panagadal ti Kongregasion iti Biblia: (30 min.) jy kap. 35 ¶1-11
Repaso ken Dagiti Maadal iti Sumaruno a Lawas (3 min.)
Kanta 82 ken Kararag


text:
Pagsasao nga I-wak
Ti I-wak[3] (nailetra pay a kas Iwaak wenno I'wak) ket ti pagsasao nga Abagatan–Tengnga a Kordiliera nga insasao babaen dagiti gangani a 3,300 a tattao iti likmut ti kabambantayan ti Tengnga a Kordiliera ti Luzon, Filipinas. Daytoy ket pagsasao a Pangasiniko a mangaramid daytoy nga asideg a kabagian ti Pangasinan, ti maysa kadagiti rehional apagsasao iti pagilian, nga addaan kadagiti agarup a 1.2 a riwriw nga agsasao.
Segun ti Ethnologue, idiay akindaya nga ili ti Itogon, Benguet, ti I-wak ket naisasao kadagiti purok ti Tojongan, Bakes, Lebeng, Domolpos, Bujasjas, ken Kayo-ko. Daytoy ket naisasao pay idiay purok ti Salaksak, ili ti Kayapa, Nueva Vizcaya.
Dagiti nagibasaran[urnosen | urnosen ti taudan]
- ^ I-wak iti Ethnologue (Maika nga ed., 2015)
- ^ Hammarström, Harald; Forkel, Robert; Haspelmath, Martin, dagiti ed. (2017). "I-Wak". Glottolog 3.0 (iti Ingles). Jena, Alemania: Instituto para iti Ebolusionario nga Antropolohia ni Max Planck.
- ^ Rubino, Carl Ralph Galvez (2000). "I-wak". Ilocano Dictionary and Grammar: Ilocano-English, English-Ilocano. University of Hawaiʻi Press. p. 229. ISBN 978-0-8248-2088-6.


text:
(Dung-aw ..a Tribute for Ana Ringor)
by Emily D Rudd,CC
(For Elsa Ringor Collado (with affection)
Apan kayo lattan, Nanang ko
Ket iti imbatiyo nga litrato napintas nga agpayso.
Napalalo iti led-daang toy puso mi
Saan nga agsardeng iti lua nga agtinnag.
Adu nga sarsarita nga mangngeg
Sika it silaw mi ditoy daga nga agkakabsat ken appo yo
Idi napigsakayo pay, awan ti aldaw nga naglabas
Nga malipatan yo ti mangipakita iti panagayat yo kaniami.
Wen ta padapada iti impakpakita yo nga anus
Kadakami nga agkakabsat ken daydi Tatang-
Kakaisuna nga ayat tay puso yo ,aya
Immuna met ngarud nga napan idiay Pagarian ni Apo tayo –
Ngem ammomi nga adda latta iti puso ken nakemyo ti naganna.
Nasayaat la ngarud ta datoy nga ibaballasiw yo
Aggapu ditoy daga ken agtuloy idiay Pagarian dagiti angheles –
Makitayonto dagiti immuna nga immalis ditoy daga –
Da Apong ken dagiti dadduma nga miembro iti pamilya.
Dagiti ar-arapaap toy pusok , nagbalin nga agpayso
Immayadoak nga adda namnama , dayta it biag nga insuro yo
“ Mangsapul kayo annakko iti mangayayat kadakayo,”
“Agtrabajo kayo tapno agbaliw iti biag yo, ken agiskwela kayo tapno
Addanto ipagtangsit yo no maka-adal kayo.” Kunayo.
Nanang ko, agyaman kami iti inted mo nga biag
Sika iti inspirasyon mi nanipud idi ubbing pay kami.
Sapay koma ta ni Apo San Cristobal ket kaduaan na ka -
Nga mangbirok kadagiti inayayat yo idi ubing pay kayo.
Saan mi nga malipatan tay sam-it ti isem mo –
Ken dagiti balikas nga kasla balitok nga nagbalin nga simbolo
Iti panunot , sakripisyo ken biag idi dumadakkel kami.
Aggapu toy pusomi kenni Ruben , kakabsat ken ub-ubbing...
Agyaman kami, agkararag kami para Kenka, Nanang Ko!


text:
Bokmål
Ti Bokmål ([ˈbuːkmɔːl], literal a "dila ti libro") ket maysa nga opisial a naisurat nga alagaden para iti Pagsasao a Norwego, a kakuyogna ti Nynorsk. Ti Bokmål ket isu ti kinaynayat a maisurat nga algaden iti Norwego para kadagiti 85–90%[1] a populason idiay Norwega, ken isu ti alagaden a kadawyan a naisursuro kadagiti ganganaet nga estudiante iti pagsasao a Norwego.
Ti Bokmål ket tinartaripato babaen ti maipanggep ti gobierno a Konseho ti Pagsasao a Norwego. Ti nakonkonserbatibo nga ortograpiko nga alagaden a kadawyan a naamammuan a kas ti Riksmål, ket tinartaripato babaen ti saan a maipanggep ti gobierno a Norwego nga Akademia para iti Pagsasao ken Literatura.
Ti immuna a Bokmål nga ortograpia ket opisial a naampon idi 1907 babaen ti nagan a Riksmål kalpasan ti pannakaidur-asna manipud idi 1879.[2] Dagiti arkitekto iti likudan ti reporma ket ni Marius Nygaard kenni Jacob Jonathan Aars.[3] Daytoy idi ket maysa nga inampon iti naisurat a Danes, nga idi ket kadawyan nga inus-usar manipud idi napalabas a pannakaikapponna iti Dinamarka, iti Dano-Norwego a koiné nga insasao babaen ti Norwego nga urbano a babaknang, a naipangpangruna idiay kapitolio. Idi ti dakkel a konserbatibo a warnakan ti Aftenposten ket nangampon ti 1907 nga ortograpia idi 1923, Ti Danes a panagisurat ket saanen a naus-usar idiay Norwega. Ti nagan a Bokmål ket opisial a naampon idi 1929 kalpasan ti proposision a tawagan ti naisurat a pagsasao iti Dano-Norwego ket naabak babaen ti agmaymaysa a butos idiay Lagting (ti kamara idiay parlamento ti Norwega).[2]
Ti gobierno ket saan a mangtartaripato ti maisasao a Bokmål ken mangisingasing a ti normalisado a pannakaibalikas ket nasken a surotenna ti ponolohia ti lokal a dialekto ti agsasa.[4] Urayno kasta, adda met ti naisasao a karuay ti Norwego a kadawyan a nakitkita a kas ti de facto nga alagaden para iti naisasao a Bokmål.
Dagiti nagibasaran[urnosen | urnosen ti taudan]
- ^ Vikør, Lars. "Fakta om norsk språk". Naala idi 2014-02-09.
- ^ a b Lundeby, Einar. "Stortinget og språksaken". Naala idi 2007-06-12.
- ^ Halvorsen, Eyvind Fjeld. "Marius Nygaard". Iti Helle, Knut (ed.). Norsk biografisk leksikon (iti Norwego). Oslo: Kunnskapsforlaget. Naala idi 6 Pebrero 2010.
- ^ "Råd om uttale". Naala idi 2009-03-15.


text:
Plantilia:Datos ti pagilian Senegal
Ti
Plantilia:Datos ti pagilian Senegal ket isu ti akin-uneg a paglaonan ti datos a saan a naikeddeng a dagus a mailak-am. Saan a dagus nga us-usaren daytoy babaen dagiti plantilia a kas ti
wagayway,
wagaywayikono, ken dadduma pay.
Dagiti linaon
Dagiti kadawyan a parametro
Baw-ing a parbo a naganMausar pay daytoy a plantilia babaen ti parbo a nagan (naibaw-ing iti daytoy a plantilia):
Kitaen dagiti nakasilpo ditoy para iti napno a listaan dagiti baw-ing.
Dagiti pagarigan a panagusar
{{wagayway|Senegal}}→ Senegal
{{wagaywayikono|Senegal}}→
Panagusar iti baw-ing a parbo a nagan
Datos ti plantilia
TemplateData para iti Datos ti pagilian Senegal
Nasken a saan a dagus a mausar daytoy a plantilia. Saan a dagus nga inus-usar daytoy babaen dagiti plantilia ti wagayway a kas ti Plantilia:Wagayway ken Plantilia:Wagaywayikono.
Kitaen pay
- en:Wikipedia:WikiProject Flag Template
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Soya
Ti soya wenno bukel ti soya (Glycine max)[2] ket sebbangan ti legume a patneng iti Daya nga Asia, daytoy ket kaaduan a nataltalon para iti makan a bukelna nga adu pay ti pakausaranna. Ti mula ket naiklase a kas asete ti bukel babaen ti Gunglo ti Taraon ken Agrikultura ti Nagkaykaysa a Pagpagilian.
Ti awan tabana a kanen a soya ket adu ken nalaka a taudan ti protina para kadagiti lamut ti ayup ken dagiti adu makmakan; Ti asete ti nateng ket ti sabali pay a produkto iti panagproseso ti apit a soya. Kas pagarigan, dagiti produkto ti soya a kas ti linabag a protina ti nateng ket limug kadagiti adu a karne ken dagiti analogo ti paggatasan.[3] Ti soya ket mangpataud kadagiti ad-adu a protina iti tunggal maysa nga acre ngem dagiti aniaman a panagusar iti daga.[4]
Dagiti nagibasaranUrnosen
- ^ "Glycine max". Ensiklopedia iti Biag. Naala idi Pebrero 16, 2012.
- ^ "Glycine max". Multilingual Multiscript Plant Name Database. Naala idi Pebrero 16, 2012.
- ^ Riaz, Mian N. (2006). Dagiti Panangipakat ti Soya iti Makan. Boca Raton, FL: CRC Press. ISBN 0-8493-2981-7.
- ^ "Dagiti Pagimbagan ti Soya". Nailian a Laboratorio ti Panagsukisok ti Soya. Naala idi Pebrero 16, 2012.
Dagiti obra a nadakamatUrnosen
- Lim, T. K. (2012). "Glycine max". Edible Medicinal and Non-Medicinal Plants. Dordrecht, NL: Springer. pp. 634–714. doi:10.1007/978-94-007-1764-0_79. ISBN 978-94-007-1763-3.
Dagiti akinruar a silpoUrnosen
- Midia a mainaig iti Soya iti Wikimedia Commons
- Soya iti Curlie (iti Ingles)
- Panagluto iti Soya iti Curlie (iti Ingles)


text:
Frank Lloyd Wright
Ni Frank Lloyd Wright (naipasngay a kas ni Frank Lincoln Wright, Hunio 8, 1867 – Abril 9, 1959) ket maysa idi nga Amerikano a nga arkitekto, dumidibuho ti kaunegan, mannurat ken manursuro, a nagdaremdem kadagiti ad-adu ngem 1,000 a patakder ken nakalpas kadagiti 500 nga obra. Ni Wright ket namatmati iti panagdibuho kadagiti patakder a maibagay iti nagtagitaoan ken dagiti enbiromentona, ti maysa a pilosopia a tinawtawaganna ti organiko nga arkitektura. Daytoy a pilosopia ket kasayaatan a naipakpakita babaen kadagiti daremdemna para iti Agtintinnag a danum (1935), a daytoy idi ket tinawtawagan a "ti kasayaatan ti amin a panawen nga obra ti Amerikano nga arkitektura".[1] Ni Wright ket daulo idi ti Prairie a Pagadalan a tignay ti arkitektura ken nangiparang-ay iti konsepto ti Usoniano a balay, ti naisalsalumina a pannakasirmatana para iti urbano a panagplano idiay Estados Unidos.
Dagiti obrana ket mairaman dagiti kasisigud ken dagiti naipabarbaro a kas pagarigan dagiti adu a sabsabali a kita ti pasdek, a mairaman dagiti opisina, simsimbaan, dagiti pagadalan, dagiti natayag a pasdek, dagiti otel, ken dagiti museo. Ni Wright ket nagdaremdem pay kadagiti adu a kaunegan nga elemento dagiti pasdekna, a kas dagiti alikamen ken namantsaan a sarming. Ni Wright ket nagsursurat kadagiti 20 a libro ken dagiti adu nga artikulo ken isu idi ket nadayeg nga agleklektura idiay Estados Unidos ken Europa. Dagiti namarisan a kabukbukodan a biagna ket kankanayon a maipadpadamag, a kaaduan a naindayegan ti 1914 nga uram ken dagiti panagpapatay idiay Taliesin nga estudiona. Isu ket naindayeganen a naam-ammuan iti kabibiagna, ni Wright ket nabigbigan idi 1991 babaen ti Amerikano nga Instituto dagiti Arkitekto a kas "ti kalatakan nga Amerikano nga arkitekto ti amin a panawen."[1]
Dagiti linaon
Nasapa a tawtawen[urnosen | urnosen ti taudan]
Ni Frank Lloyd Wright ket naipasngay idi idiay pagtaltalonan nga ili ti Richland a Sentro, Wisconsin, Estados Unidos, idi 1867 ken nanaganan ti Frank Lincoln Wright. Ti amana, a ni William Carey Wright (1825–1904), ket maysa idi a dinaydayawan a lokal nga orador, maestro ti musika, sagpaminsan nga abogado, ken itinerante a ministro. Ni William Wright ket nakiamammo ken nakiassawa kenni Anna Lloyd Jones (1838/39 – 1923), ti maysa a manursuro ti kondado a pagadalan, ti napalabsa a tawen idi isu ket agtrabtrabaho a kas ti superintendente kadagiti eskuelaan para iti Kondado ti Richland. Kasisigud a nanipud idiay Massachusetts, ni William Wright ket maysa idi a Baptista a ministro, ngem kalpasan daytoy isu ket timmipon ti pamilia ti asawana iti Unitariano a pammati. Ni Anna ket kameng idi ti dakkel, nabaknang ken nadayeg a naam-ammuan a pamilia dagiti Unitariano a Lloyd Jones, a nag-emigrado manipud idiay Gales a napan idiay Spring Green, Wisconsin. Maysa kadagiti kabsat ni Anna a lalaki ket ni Jenkin Lloyd Jones, nga agbalinto a nangruna a pigura iti pannakaiwarwaras ti Unitariano a pammati idiay Akinlaud nga Estados Unidos. Dagiti nagannak kenni Wright ket napigsa ti pakinakemda a tattao nga adda ti idiosinkratiko a kinaykayatan a naipatawid kaniana. Segun ti biograpiana ti inana ket nangirangarang, idi isu ket masikog iti immuna nga anakna, a daytoy ket dumakkelto nga agipatakder kadagiti napintas a pasdek. Ti inanan ket nagdekorasion ti nagtaraknanna kadagiti kinitkitikit ti Ingles a katedral a pinigis kadagiti warknakan tapno maawis ti ambision ti maladaga. Ti pamilia ket immalis idiay Weymouth, Massachusetts idi 1870 tapno agministro ni William iti bassit a kongregasion.
Idi 1876, ni Anna ket binisitana ti Sentenario a Pabuya idiay Philadelphia ken nakakita ti maysa a pabuya ti edukasional a muton a pinartuat babaen ni Friedrich Wilhelm August Fröbel. Dagitoy a muton, nga ammo a kas ti Froebel a Sagsagut, ket dagitoy ti pundasion para iti panagpabpabaro a kurikulonmna ti kindergarten. Ti nasanay a manursuro, ni Anna ket naragragsakan idi babaen daytoy a programa ken gimmatang ti maysa a agasmang kadagitoy a muton para iti pamiliana. Ti ubing a Wright ket kaaduan a nagay-ayam kadagitoy a muton. Dagitoy ket heometriko a nasukogan ken mabalin a maaramid kadagiti nadumaduma a kombinasion tapno makaporma ti tallo a dimension ti a maar-aramid. Daytoy ti kasano a panagilawlawagan ni Wright, iti autobiograpiana, ti impluensia kadagitoy a panagsansanay iti kabukbukodanna nga arngian ti panagdaremdem: "Para kadagiti adu a tawtawen Nagtugtugawak idiay bassit a lamisaan ti Kindergarten. . . ken nagay-ayamak . . . kadagitoy a kubiko, ti nagtitimbukel ken ti trianggulo-dagitoy nalamuyot a muton a kayo ti arse . . . Amin ket adda kadagitoy a ramayko tatta nga aldaw . . ."[2] Adu kadaiti pasdekna ket naamammuan para kadagiti heometriko a kalawag.
Ti pamilia ni Wright ket nagsagsagabada ti pinansia idiay Weymouth ken nagsublida idiay Spring Green, Wisconsin, a ditoy ti nagsupsuporta a pamilia ti Lloyd Jones ket makatulongda kenni William a makabiruk ti pagtrabahuan. Nagtalinaedda idiay Madison, a ditoy ket mangisursuro ni William ti musika ken nagserbi a kas ti sekretario ti baro a naporma a kagimongan ti Unitariano. Nupay ni William ket maysa idi nga aday nga ama, isu ket ket nakibinbiningay kadagiti annakna ti panagayatna ti musika, a naipangpangruna dagiti obra ni Johann Sebastian Bach.
Kalpasan idi nagtawen ni Wright ti 14, nagsina dagiti nagannak kaniana. Ni Anna ket napauten a saan a nagay-ayati ti saan a pannakatultulong ni William para iti pamiliana ken nangibaga kaniana a pumanawen. Ti diborsio ket nalpas idi 1885 kalpasan idi nangidarum ni William kenni Anna para iti kaawan ti pisikal a panagayat kaniana. Ni William ket pinanawanna ti Wisconsin kalpasan ti diborsio ken ni Wright ket nagitunton a saannan a nakitkita ti amana kalpasan daytoy.[3] Iti daytoy a panawen ni Wright ket binaliwanna ti tengnga a naganna manipud iti Lincoln iti Lloyd iti panagpammadayaw ti pamilia ti inana, dagiti Lloyd Jones. A kas ti isu-isu a nabatbati a lalaki iti pamilia, ni Wright ket nangipagarup ti pinansia a responsibildad para iti inana ken dagiti dua a kakabsatna a babbai.
Dagiti nagibasaran[urnosen | urnosen ti taudan]
- ^ a b Brewster, Mike (Hulio 28, 2004). "Frank Lloyd Wright: Arkitekto ti Amerika". Business Week. The McGraw-Hill Companies. Naala idi Enero 22, 2008.
- ^ Alofsin, Anthony (1993). Frank Lloyd Wright--ti Napukaw a Tawtawen, 1910–1922: Ti Panagadal ti Impluensia. Unibersidad ti Chicago a Pagmalditan. p. 359. ISBN 0-226-01366-9; Hersey, George (2000). Arkitektura ken Heometria iti Panawen ti Baroko. Unibersidad ti Chicago a Pagmalditan. p. 205. ISBN 0-226-32783-3.
- ^ Ti Autobiograpia, babaen ni Frank Lloyd Wright, Duell, Sloan ken Pearce, New York City, 1943, p. 51
Adu pay a mabasbasa[urnosen | urnosen ti taudan]
Pilosopia ni Wright[urnosen | urnosen ti taudan]
- Hoffmann, Donald. Understanding Frank Lloyd Wright's Architecture. New York: Dover Publications, 1995. {{ISBN|0-486-28364-X}
- Lind, Carla. Frank Lloyd Wright's Usonian Houses. San Francisco: Promegranate Artbooks, 1994. ISBN 1-56640-998-5
- McCarter, Robert (ed.). Frank Lloyd Wright: A Primer on Architectural Principles. New York: Princeton Architectural Press, 1991. ISBN 1-878271-26-1
- Meehan, Patrick, ed. Truth Against the World: Frank Lloyd Wright Speaks for an Organic Architecture. New York: Wiley, 1987. ISBN 0-471-84509-4
- Nisbet, Earl. Taliesin Reflections: My Years Before, During, and After Living with Frank Lloyd Wright. Petaluma, Calif.: Meridian Press, 2006. ISBN 0-9778951-0-6
- Rosenbaum, Alvin. Usonia : Frank Lloyd Wright's Design for America. Washington, DC: Preservation Press, 1993. ISBN 0-89133-201-4
- Russell, Virginia L. "You Dear Old Prima Donna: The Letters of Frank Lloyd Wright and Jens Jensen", Landscape Journal, 20.2 (2001): 141-155.
- Sergeant, John. Frank Lloyd Wright's Usonian Houses: The Case for Organic Architecture. New York: Watson-Guptill, 1984. ISBN 0-8230-7178-2
- Treiber, Daniel. Frank Lloyd Wright. 2nd ed. Basel: Birkhäuser, 2008. ISBN 978-3-7643-8697-9
- Wright, Frank Lloyd. Frank Lloyd Wright: An Autobiography. New York: Duell, Sloan and Pearce, 1943.
- Wright, Frank Lloyd. "In the Cause of Architecture", Architectural Record, March, 1908. Reprinted in Frank Lloyd Wright: Collected Writings, vol. 1: 1894–1930. New York: Rizzoli, 1992. ISBN 0-8478-1546-3
- Wright, Frank Lloyd. The Natural House. New York: Horizon Press, 1954.
Dagiti bibliograpia[urnosen | urnosen ti taudan]
- Farr, Finis. Frank Lloyd Wright: A Biography. New York: Scribner, 1961.
- Friedland, Roger and Harold Zellman. The Fellowship: The Untold Story of Frank Lloyd Wright and the Taliesin Fellowship. New York: Regan Books, 2006. ISBN 0-06-039388-2
- Gill, Brendan. Many Masks: A Life of Frank Lloyd Wright. New York: Putnam, 1987. ISBN 0-399-13232-5
- Huxtable, Ada Louise. Frank Lloyd Wright. New York: Lipper/Viking, 2004. ISBN 0-670-03342-1
- Secrest, Meryle. Frank Lloyd Wright: a Biography. New York: Knopf, 1992. ISBN 0-394-56436-7
- Twombly, Robert C. Frank Lloyd Wright: His Life and Architecture. New York: Wiley, 1979. ISBN 0-471-03400-2
- Wright, Iovanna Lloyd. Architecture: Man in Possession of His Earth. Garden City, NY: Doubleday, 1962.
Dagiti sukimat iti obra ni Wright[urnosen | urnosen ti taudan]
- Aguar, Charles and Berdeana Aguar. Wrightscapes: Frank Lloyd Wright's Landscape Designs. New York: McGraw-Hill, 2002. ISBN 0-07-140953-X
- Blake, Peter. Frank Lloyd Wright: Architecture and Space. Baltimore, MD: Penguin Books, 1964.
- Fell, Derek. The Gardens of Frank Lloyd Wright. London: Frances Lincoln, 2009. ISBN 978-0-7112-2967-9
- Heinz, Thomas A. Frank Lloyd Wright Field Guide. Chichester, West Sussex: Academy Editions, 1999. ISBN 0-8101-2244-8
- Hildebrand, Grant. The Wright Space: Pattern and Meaning in Frank Lloyd Wright's Houses. Seattle: University of Washington Press, 1991. ISBN 0-295-97005-7
- Larkin, David and Bruce Brooks Pfeiffer. Frank Lloyd Wright: The Masterworks. New York: Rizzoli, 1993. ISBN 0-8478-1715-6
- Levine, Neil. The Architecture of Frank Lloyd Wright. Princeton, NJ: Princeton University Press, 1996. ISBN 0-691-03371-4
- Lind, Carla. Frank Lloyd Wright's Glass Designs. San Francisco: Pomegranate Artbooks, 1995. ISBN 0-87654-468-5
- McCarter, Robert. Frank Lloyd Wright. London: Phaidon Press, 1997. ISBN 0-7148-3148-4
- Pfeiffer, Bruce Brooks. Frank Lloyd Wright, 1867–1959: Building for Democracy. Los Angeles: Taschen, 2004. ISBN 3-8228-2757-6
- Pfeiffer, Bruce Brooks and Peter Gössel (eds.). Frank Lloyd Wright: The Complete Works. Los Angeles: Taschen, 2009. ISBN 978-3-8228-5770-0
- Riley, Terence and Peter Reed (eds.). Frank Lloyd Wright: Architect. New York: Museum of Modern Art, 1994. ISBN 0-87070-642-X
- Smith, Kathryn. Frank Lloyd Wright: America's Master Architect. New York: Abbeville Press, 1998. ISBN 0-7892-0287-5
- Storrer, William Allin. The Architecture of Frank Lloyd Wright: A Complete Catalog. 3rd ed. Chicago: University of Chicago Press, 2007. ISBN 0-226-77620-4
- Storrer, William Allin. The Frank Lloyd Wright Companion. Chicago: University of Chicago Press, 1993. ISBN 0-226-77621-2
Napili a liblibro a maipanggep kadagiti naisangayan a proyekto ni Wright[urnosen | urnosen ti taudan]
- Toker, Franklin. Fallingwater Rising: Frank Lloyd Wright, E. J. Kaufmann, and America's Most Extraordinary House. New York: Alford A. Knopf, 2003. ISBN 1-4000-4026-4
- Whiting, Henry, II. At Nature's Edge: Frank Lloyd Wright's Artist Studio. Salt Lake City: University of Utah Press, 2007. ISBN 978-0-87480-877-3
Dagiti akinruar a silpo[urnosen | urnosen ti taudan]
- Midia a mainaig kenni Frank Lloyd Wright iti Wikimedia Commons
- Dagiti inadaw a sasao a mainaig kenni Frank Lloyd Wright iti Wikiquote (iti Ingles)
- Pundasion ni Frank Lloyd Wright Opisial a website ti pagsaadan
- Frank Lloyd Wright, Naipakasaritaan a Kagimongan ti Wisconsin


text:
Isuroyo Dagiti Annakyo
Nakita ni Sem ti Kinadakes ti Dua a Lubong
NI Sem nga anak ni Noe nalasatanna ti pannakadadael ti maysa a lubong, ken nagtultuloy a nagbiag iti simmaruno a lubong. Ammom kadi no apay a nadadael ti umuna a lubong ken no kasano a nakapagtultuloyda a nagbiag a sangapamiliaan iti simmaruno a lubong?— * Pagsaritaanta ti maipapan iti dayta.
Idi ubing pay ni Sem, napalalo “ti kinadakes ti tao,” kuna ti Biblia. Ti amin a panunot ti tao ket ‘dakes iti amin a tiempo.’ Ammom kadi no ania ti inaramid ti Dios?— Nangyeg iti layus a nangtalipupos iti dakes a lubong. Insurat ni apostol Pedro: “Nagpasar iti pannakadadael ti lubong iti daydi a tiempo idi nalayus iti danum.”—Genesis 6:5; 2 Pedro 3:6.
Ammom kadi no apay a dinadael ti Dios dayta a lubong?— Dakes dagiti tattao, ken amin a panunotda ket ‘dakes iti amin a tiempo.’ Dinakamat dayta ni Jesus. “Kasakbayan ti layus,” kinunana, dagiti tattao “mangmangan ken umin-inumda” kasta met a ‘mangas-asawa ken mayas-asawada.’ Innayonna pay: “Saanda a nangikankano agingga nga immay ti layus ket inyanudna amin ida.”—Mateo 24:37-39.
Ania ti saan nga inkankano wenno saan a nabigbig dagidi a tattao?— Ni Noe nga ama ni Sem ket “maysa a manangaskasaba iti kinalinteg,” ngem di inkankano dagiti tattao ti mensahena. Impangagna ti Dios ket nagibangon iti daong, a sitatalged a nagyananda a sangapamiliaan bayat ti Layus. Ni laeng Noe, ti asawana, dagiti annakda—da Sem, Cam, ken Jafet—ken dagiti assawada ti nangtungpal iti imbilin ti Dios nga aramidenda. Dagiti dadduma inaramidda ti kaykayatda isu a natalipuposda amin iti Layus.—2 Pedro 2:5; 1 Pedro 3:20.
Makatawen kalpasan ti Layus, rimmuar ni Sem ken ti pamiliana manipud iti daong iti namaga a daga. Awanen ti amin a dakes a tattao, ngem di nagbayag dayta. Ni Canaan, nga anak ni Cam a kabsat ni Sem, adda nagdakes nga inaramidna isu a kinuna ni Noe: “Mailunod koma ni Canaan.” Dakes met uray ni Nimrod nga apo ni Cam. Binusorna ti pudno a Dios a ni Jehova ket binilinna dagiti tattao a mangbangonda iti nangato a torre a maawagan iti Babel a pakaitan-okanda. Ania ngata ti narikna ni Sem ken ti amana?—Genesis 9:25; 10:6-10; 11:4, 5.
Naladingitanda, kasta met ni Jehova. Ammom kadi no ania ti inaramid ni Jehova?— Pinagdudumana ti lenguahe dagiti tattao tapno saanda nga agkikinnaawatan. Gapuna, nagsardeng ti panagibangon dagiti tattao. Nagsisinada ket nagkakadua dagiti agpapada ti lenguahena. (Genesis 11:6-9) Ngem saan a binaliwan ti Dios ti lenguahe ni Sem ken ti pamiliana. Gapuna, nagtalinaedda a sangapamiliaan ket nagtitinnulongda nga agserbi iti Dios. Napanunotmo kadin no kasano kapaut ti panagserbi ni Sem ken ni Jehova?—
Nagbiag ni Sem iti 600 a tawen. Sakbay ti Layus, nagbiag iti 98 a tawen. Kalpasanna, nagbiag iti kanayonan a 502 a tawen. Masiguradotayo a tinulonganna ni Noe a nangibangon iti daong ken nangpakdaar kadagiti tattao iti umad-adani idi a Layus. Ngem ania ngata ti inaramid ni Sem iti uneg ti nasurok a 500 a tawen kalpasan ti Layus?— Ni Noe tinukoyna ni Jehova kas “Dios ni Sem.” Nagtultuloy la ketdi ni Sem a nagserbi ken Jehova ken timmulong kadagiti miembro ti pamiliada nga aramidenda met ti kasta. Idi agangay, karaman kadagiti nagbalin a kaputotan ni Sem da Abraham, Sara, ken Isaac.—Genesis 9:26; 11:10-31; 21:1-3.
Usigem ita ti agdama a kasasaad ti lubong, a lumanlanlan iti kinadakes sipud idi kaaldawan ni Sem. Anianto ti mapasamak?— Kuna ti Biblia nga ‘aglabasto’ dayta. Imutektekam daytoy a kari: “Ti agaramid iti pagayatan ti Dios agtalinaed iti agnanayon.” Gapuna, no aramidentayo ti pagayatan ti Dios, nalabit a maysatayto kadagiti makalasat nga agturong iti baro a lubong ti Dios. Kalpasanna, iti tulong ti Dios siraragsak nga agbiagtayto nga agnanayon ditoy daga!—1 Juan 2:17; Salmo 37:29; Isaias 65:17.
^ par. 3 No adda ubing a kaduayo nga agbasa, ti uged ket pammalagip nga agsardengkayo biit ken paregtaenyo nga iyebkasna ti kapanunotanna.


text:
Iyaay ti Kristo—Ania Dayta?
Sungbat ti Biblia
Adu ti ibagbaga ti Kasuratan maipapan iti masanguanan inton umay ti Kristo tapno ukomenna dagiti tattao iti daga. * Kas pagarigan, kuna ti Mateo 25:31-33:
“Inton ti Anak ti tao [ni Jesu-Kristo] dumteng iti dayagna, ket amin dagiti anghel maikuyogda kenkuana, iti kasta agtugawto iti nadayag a tronona. Ket amin dagiti nasion maurnongdanto iti sanguananna, ket paglalasinennanto dagiti tattao iti maysa ken maysa, a kas ti maysa a pastor ilasinna dagiti karnero manipud kadagiti kalding. Ket ikabilnanto dagiti karnero iti makannawanna, ngem dagiti kalding iti makannigidna.”
Daytoy a tiempo ti panangukom ket pasetto ti “dakkel a rigat” nga awan ti kapadana iti pakasaritaan ti tao. Dayta a rigat ket agpatingganto iti gubat ti Armagedon. (Mateo 24:21; Apocalipsis 16:16) Dagiti kabusor ti Kristo, a nadeskribir iti ilustrasionna kas kalding, “agpasardanto iti pannakaukom a dusa nga agnanayon a pannakadadael.” (2 Tesalonica 1:9; Apocalipsis 19:11, 15) Iti kasumbangirna, dagiti matalek nga adipenna, dagiti karnero, ket mangnamnama iti “agnanayon a biag.”—Mateo 25:46.
Kaano ti iyaay ti Kristo?
Kinuna ni Jesus: “Maipapan iti dayta nga aldaw ken oras awan ti asinoman a makaammo.” (Mateo 24:36, 42; 25:13) Nupay kasta, dineskribirna ti makita ken ragup a “pagilasinan” a mangipabigbig iti periodo nga agturong iti iyaayna.—Mateo 24:3, 7-14; Lucas 21:10, 11.
Umay kadi ti Kristo nga addaan iti bagi nga espiritu wenno silalasag?
Napagungar ni Jesus iti espiritu a bagi, isu nga umay kas espiritu, saan a silalasag. (1 Corinto 15:45; 1 Pedro 3:18) Gapu iti daytoy a rason, naibaga ni Jesus kadagiti apostolna iti aldaw sakbay ti ipapatayna: “Apagbiit laengen ket ti lubong saannakton a makita.”—Juan 14:19.
Dagiti di umiso a kapanunotan maipapan iti iyaay ti Kristo
Di umiso a kapanunotan: Ti panangibaga ti Biblia a makitanto dagiti tattao ni Jesus nga “um-umay kadagiti ulep,” kayatna a sawen a makitanto ti iyaay ni Jesus.—Mateo 24:30.
Umiso: No madakamat dagiti ulep iti Biblia, masansan a tumukoy iti banag a saan a makita. (Levitico 16:2; Numeros 11:25; Deuteronomio 33:26) Kas pagarigan, kuna ti Dios ken ni Moises: “Umayak kenka iti nasipnget nga ulep.” (Exodo 19:9) Saan a literal a nakita ni Moises ti Dios. Iti umasping a pamay-an, ti Kristo ket ‘umay iti ulep’ gapu ta matarusan dagiti tattao ti iyaayna nupay saanda a literal a makita.
Di umiso a kapanunotan: Dagiti sasao a “makitanto ti tunggal mata,” a nadakamat iti Apocalipsis 1:7 maipapan iti iyaay ti Kristo, ket literal ti kaipapananna.
Umiso: No dadduma, dagiti Griego a sasao iti Biblia para iti “mata” ken “panagkita” ket nausar mainaig iti panangilasin wenno panangtarus imbes a tumukoy iti literal a panagkita. * (Mateo 13:15; Lucas 19:42; Roma 15:21; Efeso 1:18) Kuna ti Biblia a ti napagungar a ni Jesus ket “daydiay kakaisuna . . . nga agnanaed iti di maasitgan a lawag, nga awan maysa kadagiti tattao ti . . . mabalin a makakita.” (1 Timoteo 6:16) Gapuna, “makitanto ti tunggal mata” gapu ta maawatanton ti amin a tattao a ni Jesus daydiay mangibanag iti panangukom ti Dios.—Mateo 24:30.
Di umiso a kapanunotan: Ipakita dagiti sasao iti 2 Juan 7 nga umay ni Jesus a silalasag.
Umiso: Kuna dayta a bersikulo ti Biblia: “Adu a manangallilaw ti nakastrek ditoy lubong, tattao a saan a mangipudpudno ken Jesu-Kristo kas immay a naglasag.”
Idi kaaldawan ni apostol Juan, adda dagiti saan a mamati nga immay ni Jesus ditoy daga kas tao, nga addaan iti lasag a bagi. Maawaganda iti Gnostiko. Naisurat ti 2 Juan 7 a mangpaneknek a saan nga umiso ti patpatienda.


text:
Kongreso ti Filipinas
Ti Kongreso ti Filipinas ket isu ti nailian a lehislatura iti Republika ti Filipinas. Maysa daytoy a binagi a kamara nga addaan ti Senado ti Filipinas (nangatngato a kamara) ken ti Kamara dagiti Pannakabagi (nababbaba a kamara).
Addaan 24 a senador ti Senado, a ti kaguduana (12) ket maibutos iti kada tallo a tawen. Gapu itoy agpaay ti tunggal senador iti uneg ti innem a tawen. Dagiti senador ket sapasap a butosan ti amin a botante iti pagilian iti maysa a nailian nga eleksion ket saanda a mangibagbagi iti partikular a probinsia wenno distrito.
Buklen met ti 250 a deputado wenno kongregista ti Kamara dagiti Pannakabagi nga addan dua a klase: ti pannakabagi a distrito ken ti pannakabagi a sektorial.
Ibagian ti maysa a pannakabagi a distrito ti maysa a partikular a heograpikal a distrito iti pagilian. Buklen ti maysa wenno ad-adu pay a kongresional a distrito ti amin a probinsia iti pagilian. Ti dadduma a siudad ket addaan kabukbukodan a kongresional a distrito.
Dagiti met pannakabagi a sektoral ket ibagianda ti minoria a sektor ti populasion, kas koma dagiti union ti obrero, grupo dagiti mangitantandudo iti karkarbangen, sektor dagiti babbai, gunglo dagiti propesional, asosasion dagiti beterano, ken dadduma pay a grupo ken organisasion.


text:
Alpabeto nga Arabiko
Ti alpabeto nga Arabiko Arabiko: أَبْجَدِيَّة عَرَبِيَّة ’abjadiyyah ‘arabiyyah) wenno abjad nga Arabiko ket isu ti sinuratan nga Arabiko a kas naikodigo para iti panagsurat ti Pagsasao nga Arabiko. Daytoy ket naisurat manipud ti kanawan nga agpakanigid, iti estilo a kursibo, ken mangiraman kadagiti 28 a letra. Gaputa dagiti letra ket kadawyan a[1] mangipatakder para kadagiti konsonante, daytoy ket naidasig a kas maysa nga abjad.
Dagiti nagibasaranUrnosen
- ^ Bayat nga adda dagiti panagmarka kadagiti bokal, dagitoy ket saan a kankanayon nga inus-usar. Gapu iti daytoy, daytoy ket agpaypayso a tinawtawagan iti maysa a "saan a puro nga abjad". Kitaen ti Abjad#Dagiti saan a puro nga abjad para iti pakisinnaritaan iti daytoy a nomenklatura.


text:
Eritrea
Nagsasabtan: 15°N 39°E / 15°N 39°E
Ti Eritrea (/ˌɛrɨˈtreɪ.ə/ wenno /ˌɛrɨˈtriːə/;[7] Tigrinya: ኤርትራ ʾErtrā ; Arabiko: إرتريا Iritriyā), opisial nga iti Estado ti Eritrea,[8] ket pagilian idiay Sara ti Aprika. Ti kapitoliona daytoy ket ti Asmara ken nabeddengan babaen ti Sudan iti laud, ti Etiopia iti abagatan, ken ti Djibouti iti abagatan a daya. Ti akin-amianan a daya ken akindaya a paspaset ti Eritrea ket addaan iti nawatiwat nga aplaya iti igid ti Baybay Nalabbasit iti ballasiw manipud iti Saudi Arabia ken Yemen. Ti pagilian ket addaan iti dagup ti kalawa iti agarup a 117,600 km2 (45,406 sq mi), ken iramanna ti Purpuro ti Dahlak ken dagiti nadumaduma nga Is-isla ti Hanish. Ti naganna nga Eritrea ket naibatay iti Taga-ugma a Griego a nagan para iti Baybay Nalabbasit (Ἐpuθpὰ Θάλaσσa Eruthra Thalassa), nga immuna a naampon para iti Italiano nga Eritrea idi 1890.
Ti Eritrea ket muti-etniko a pagilian ken adda kadagiti siam a mabigbig a grupgrupo ti etniko. Daytoy ket addaan iti agarup nga innem a riwriw nga agnanaed. Kaaduan kadagiti agnanaed ket makasao kadagiti pagsasao nga Apro-Asiatiko ken mabalin a dagiti sanga ti Semitiko wenno Kushitiko. Kadagitoy a komunidad, ti tattao a Tigray-Tigrinya ket mangaramid ti agarup a 55% iti populasion, nga iti met tattao Tigre ket mangbukel ti agarup a 30% kadagiti agnanaed. Iti pay maipatinayon, adda met dagiti bilang ti etniko a minoridad ti Nilotiko nga agsasao iti Nilo-Sahara. Kaaduan ti tattao iti teritorio ket agraraemda iti Kristianidad wenno Islam.[2]
Ti Pagarian ti Aksum a mangsakop iti kaaduan iti moderno nga aldaw nga Eritrea ken akin-amianan nga Etiopia, ket mabalin a rimmang-ay idi immuna wenno maikadua a sigsiglo[9][10] ken nagampon iti Kristianidad babaen idi naparukma ti Ehipto idi panawen ti Islam.[11] Idi mediebal a panpanawen, kaaduan ti Eritrea ket natnag babaen ti Pagarian ti Medri Bahri ken adda met ti basbassit a rehion a kas paset ti Republika ti Hamasien. Ti pannakapartuat ti moderno nga aldaw nga Eritrea ket nagresultaan dagiti nawaya a pagarian ken dagiti nadumaduma a basalo nga estado iti imperio ti Etiopia ken ti Imperio nga Otomano ken kanungpalan a nagresultaan ti pannakaporma iti Italiano nga Eritrea. Idi 1947 ti Eritrea ket nagbalin a paset ti pederasion ti Etiopia, ti Pederasion ti Etiopia ken Eritrea. Ti simmarsaruno a pannakaikapetna iti Etiopia ket nakaiturongan iti Gubat ti Wayawaya ti Eritrea ken nakatungpalan iti pannakawayawaya ti Eritrea kalpasan ti reperendum idi Abril 1993. Nagtultuloy dagiti panagriringgor a nagbaetan ti Eritrea ken Ethiopia a nakaiturongan ti Gubat ti Eritrea–Etiopia idi 1998–2000 ken dagiti dadduma pay a pannakilablaban iti Djibouti ken Etiopia.
Ti Eritrea ket kameng ti Kappon ti Aprika, ti Nagkaykaysa a Pagpagilian ken ti IGAD, aken maysa nga agpalpaliiw iti Liga ti Arabo.
Dagiti nagibasaranUrnosen
- ^ a b Hailemariam, Chefena; Kroon, Sjaak; Walters, Joel (1999). "Multilingualism and Nation Building: Language and Education in Eritrea" (PDF). Journal of Multilingual and Multicultural Development. 20 (6): 474–493. doi:10.1080/01434639908666385. Naala idi 4 Abril 2012.
- ^ a b c d Eritrea a naikabil iti The World Factbook (iti Ingles)
- ^ CIA – Eritrea – Etniko a grupgrupo. Cia.gov. Naala idi 25 Hunio 2012.
- ^ a b "Eritrea". Internasional a Pundo ti Panguartaan. Naala idi 1 Oktubre 2014.
- ^ a b "Eritrea". Internasional a Pundo ti Panguartaan. Naala idi 1 Oktubre 2014.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ "Merriam-Webster Online". Merriam-webster.com. 25 Abril 2007. Naala idi 2 Mayo 2010.
- ^ ISO 3166-1 Newsletter VI-13 International Organization for Standardization
- ^ Munro-Hay, Stuart (1991) Aksum: An African Civilization of Late Antiquity. Edinburgh: University Press, p. 57 ISBN 0-7486-0106-6.
- ^ Henze, Paul B. (2005) Layers of Time: A History of Ethiopia, ISBN 1-85065-522-7.
- ^ Aksumite Ethiopia. Workmall.com (24 Marso 2007). Naal aidi 3 Marso 2012.
Dagiti akinruar a silpoUrnosen
Midia a mainaig iti Eritrea iti Wikimedia Commons
Pakaammo ti panagbiahe idiay Eritrea manipud iti Wikivoyage (iti Ingles)
- Ministro ti Pakaammo ti Eritrea
- Eritrea a naikabil iti The World Factbook (iti Ingles)
- Eritrea iti Curlie (iti Ingles)
- Wikimedia Atlas iti Eritrea


text:
Enero 25
Ti Enero 25 ti maika-25 nga aldaw ti tawen iti kalendario a Gregoriano. Adda pay 340 nga al-aldaw ti nabati aginggana intono maungpot ti tawen (341 kadagiti bisiesto a tawen).
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1860 – Charles Curtis, Bise Presidente iti Estados Unidos (pimmusay 1936)
- 1933 – Corazon Aquino, Maika-11 a Presidente ti Filipinas (pimmusay 2009)
- 1982 – Noemi, ket maysa a kumakanta manipud idiay Italia
- 1989 – Yasmien Kurdi, artista iti pagilian ti Filipinas


text:
Jon Voight
Ni Jonathan Vincent "Jon" Voight (/θjvɔɪt/; naiyanak idi Disiembre 29, 1938) ket maysa nga Amerikano nga aktor. Isu ket nangabak iti Gunguna ti Akademia, ken naminpat pay a nainomindo. Isu ket nanagabak kadagiti uppat a Golden Globe Awards ken naminsangapulo pay a nainominado. Isu ti ama ni aktres Angelina Jolie ken aktor James Haven.
Adu pay a mabasbasa[urnosen | urnosen ti taudan]
- Potton, Ed (2007-09-22). "Jon Voight on making Deliverance". The Times. Londres. Naala idi 2007-09-23.
Dagiti akinruar a silpo[urnosen | urnosen ti taudan]
Midia a mainaig kenni Jon Voight iti Wikimedia Commons
Dagiti inadaw a sasao a mainaig kenni Jon Voight iti Wikiquote (iti Ingles)


text:
San Luis Potosí
Ti San Luis Potosí (Panangibalikas nga Espaniol: [san ˈlwis potoˈsi] ( denggen)), opisial a ti Nawaya ken Naturay nga Estado ti San Luis Potosí (Espaniol: Estado Libre y Soberano de San Luis Potosí), ket maysa kadagiti 31 nga estado, a no mairaman ti Pederal a Distrito, ket mangbukel kadagiti 32 a Pederal nga Entidad ti Mehiko. Daytoy ket nabingbingay kadagiti 58 nga ili ken ti kapitoliona ket ti siudad ti San Luis Potosí.
Daytoy ket mabirukan idiay Amianan-Tengnga a Mehiko. Daytoy ket beddengan babaen dagiti 8 nga estado ti Mehiko, ken mangaramid daytoy iti estado akaaduan iti pagbeddengan kadagiti kaarrubana nga estado. Dagiti akin-amianan a pagbeddenganna ket ti Nuevo León ken Coahuila; ti akin-amianan a daya ket ti Tamaulipas; ti akindaya ket ti Veracruz; dagiti akin-amianan ket ti Hidalgo, Querétaro, ken Guanajuato; ken ti akin-amianan a laud ket ti Zacatecas.
Iti pay maipatinayon iti kapitolio a siudad, dagiti kadakkelan a siudad ti estado ket mairaman ti Ciudad Valles, Matehuala, Rioverde, ken Tamazunchale.
Dagiti akinruar a silpo[urnosen | urnosen ti taudan]
Midia a mainaig iti San Luis Potosí iti Wikimedia Commons
Pakaammo ti panagbiahe idiay San Luis Potosí manipud iti Wikivoyage (iti Ingles)
Datos ti heograpia a mainaig iti San Luis Potosí iti OpenStreetMap
- (iti Espaniol) Gobierno ti Estado ti San Luis Potosí


text:
Problema iti Kuarta ken Utang—Makatulong Kadi ti Biblia?
Sungbat ti Biblia
Wen. Dagitoy nga uppat a prinsipio iti Biblia ket makatulong kenka maipapan kadagiti problema iti kuarta ken utang:
Planuem ti paggastuam. “Dagiti gakat daydiay nasaet sigurado a mangipaay iti pagsayaatan, ngem tunggal maysa a nadarasudos sigurado nga agturong iti panagkasapulan.” (Proverbio 21:5) Saanka nga agdarasudos a gumatang iti maysa a banag gapu laeng ta naka-sale dayta. Ilistam dagiti paggastuam—agaramidka iti badyet—sa surotem dayta.
Liklikam ti di kasapulan a panagutang. “Ti nakabulod adipen iti tao nga agpapautang.” (Proverbio 22:7) No nakautangkan ket saanmo a kabaelan a bayadan, ikagumaam ti makisarita kadagiti nakautangam no kasanoka a makabayad. Saanka a maupay. Iyaplikarmo ti balakad ti Biblia maipapan iti guarantor a nangikari a mangsungbat iti utang ti sabali: “Inca, agpacumbabaca, ket ud-udam ti caarrubam; Dika paturogen dagiti matam ken dica met pagridepen dagiti calub ti matam.” (Proverbio 6:1-5, Ti Biblia) Uray no saanka nga agballigi iti umuna a panagpakaasim, itultuloymo latta ti agpakaasi.
Usarem ti kuarta iti umiso a pamay-an. “Dika agbalin a naagum ken magagaran a bumaknang—baka ad-adda nga agbalinka a napanglaw.” (Proverbio 28:22, Contemporary English Version) Ti apal ken kinaagum ket saan laeng a mangpapanglaw. Agawenna pay ti panawen para kadagiti naespirituan a bambanag.
Agbalinka a kontento. “No adda pagtaraon ken pagkawestayo, mapnektayon kadagitoy a banag.” (1 Timoteo 6:8) Saan a magatang ti kuarta ti kinaragsak ken pannakapnek. Saan a nabaknang ti dadduma kadagiti kararagsakan a tattao ditoy lubong. Ti laeng adda kadakuada ket ti ayat ti pamilia ken gagayyemda ken ti pannakigayyemda iti Dios.—Proverbio 15:17; 1 Pedro 5:6, 7.